Anda Ada Diabetes Dan Bekerja Shift Malam? Ini 15 Tip Kawal Gula Darah

Tahukah anda, kerja waktu malam bagi penghidap diabetes sebenarnya boleh menjejaskan keadaan diabetes mereka? Kami berikan beberapa tips kerja
shift
 malam yang bersesuaian untuk anda menguruskan keadaan diabetes dengan baik.

Untuk mendapatkan lebih banyak info tentang Kencing Manis, sila dapatkan
di sini
.

Adakah kerja waktu malam boleh menjejaskan keadaan diabetes yang dialami?

Berbanding mereka yang bekerja pada waktu kerja biasa (9 pagi-6 petang), mereka yang bekerja pada
shift
 malam lebih sukar untuk mengawal dan menguruskan keadaan diabetes mereka.

Ini kerana, perubahan waktu bekerja yang tidak normal boleh mengubah rutin hidup yang lain.

Antaranya ialah perubahan waktu makan, jenis makanan yang diambil,
rutin tidur harian
 serta peningkatan tahap stres seseorang.

Percaya atau tidak, paras gula darah boleh terjejas akibat daripada perubahan rutin hidup anda.

Jika anda kurang mendapat tidur yang berkualiti, ia boleh menyebabkan keadaan hiperglisemia atau
hipoglisemia
.

Kerja waktu malam juga boleh memberi kesan terhadap waktu makan seseorang.

Anda mungkin akan berasa lapar dan makan sesuatu pada selang masa yang berbeza setiap hari.

Ini boleh menyebabkan paras gula darah anda menjadi tidak terkawal.

Selain itu, mereka yang kerja waktu malam lebih cenderung untuk tidak bersenam pada siang hari.

Ini kerana, sejurus selepas pulang daripada tempat kerja, anda lebih mengutamakan waktu rehat dan tidur daripada melakukan aktiviti lain.

Ini akan menyebabkan anda kurang mendapat manfaat daripada aktiviti bersenam.

Tips kerja
shift
 malam: Cara untuk memperbaiki kualiti tidur anda

Disebabkan perubahan waktu kerja dan masa tidur anda setiap hari, maka anda perlu merancang waktu dan cara tidur yang lebih sesuai.

Ini untuk mengelakkan anda daripada
mengalami keadaan yang tidak diingini seperti hiperglisemia
 dan hipoglisemia.

Antara tip untuk memperbaiki cara dan waktu tidur anda adalah seperti berikut:

Kenal pasti jumlah waktu tidur yang anda perlukan dan tentukan waktu tidur anda setiap hari secara spesifik.
Individu dewasa memerlukan antara tujuh hingga lapan jam waktu tidur sehari
, oleh itu pastikan anda mendapat jumlah waktu tidur yang sewajarnya.

Cuba tidur dalam beberapa waktu yang berbeza. Ini untuk melihat pada waktu bilakah anda akan mendapat tidur yang paling berkualiti.

Sekiranya anda mengalami kekurangan waktu tidur pada hari tersebut, cari waktu lapang yang lain dan tidur sebentar atau
nap
.

Tidur sebentar untuk merehatkan diri anda sebelum anda mula bekerja.

Apabila anda telah mendapat corak tidur yang sesuai untuk diri anda, kekalkan rutin tersebut.

Tips kerja
shift
 malam: Kaedah makan yang terbaik

Memandangkan perubahan waktu makan dan jenis makanan boleh mempengaruhi keadaan diabetes anda, maka ada beberapa perkara yang boleh anda ikuti untuk menguruskannya.

Antara tip yang boleh diguna pakai ialah:

Elakkan makan dengan kuantiti yang besar pada waktu malam. Sebaliknya, anda perlu makan pada waktu siang dan petang untuk mengawal paras gula darah anda.

Pastikan anda makan tengah hari pada jam 12 tengah hari dan makan malam pada jam 6 petang setiap hari.

Makan dengan mengikuti waktu yang telah ditetapkan setiap hari. Elakkan daripada menunggu sehingga lapar.

Jika anda berasa lapar ketika bekerja pada waktu malam, makanlah snek yang sihat dengan jumlah yang kecil sahaja. Ini untuk memastikan agar gula darah anda tidak menurun dengan laju dan memberikan tenaga untuk anda bekerja.

Anda juga disarankan untuk membawa bekal snek anda sendiri dari rumah. Anda boleh membawa buah-buahan, yogurt, kekacang atau salad untuk dimakan pada waktu malam.

Ambil snek yang rendah nilai indeks glisemiknya (GI)
seperti roti bijirin penuh atau biskut bijirin penuh.

Elakkan mengambil snek atau makanan bergoreng pada waktu malam.

Minum air kosong dan elakkan mengambil minuman bergula.

Elakkan membeli snek daripada mesin layan diri kerana ia tidak bagus untuk kesihatan anda.

Jika ada masa yang terluang, cuba lakukan senaman ringkas untuk sementara waktu. Ini boleh membantu mengawal paras gula darah anda selain memberikan anda mood yang lebih baik ketika bekerja.

Pantau diri anda ketika bekerja
shift
 malam

Bagi penghidap diabetes, tiada masalah untuk anda kerja waktu malam.

Namun, anda perlu memberikan perhatian kepada sebarang perubahan rutin yang mungkin boleh menjejaskan keadaan diabetes anda.

Antaranya seperti perubahan waktu tidur, kekurangan tenaga, jenis makanan yang diambil serta perubahan waktu makan.

Jika anda boleh menguruskan kesemua perkara ini dengan teratur dan baik, maka anda tidak mempunyai masalah untuk bekerja pada waktu malam walaupun mempunyai diabetes.

Kongsikan tips kerja
shift
 malam ini kepada ahli keluarga dan rakan anda yang berkaitan untuk manfaat bersama.


Penat Kena Sindir Sebab Perut Buncit? Cuba 6 Langkah Mudah Yang Berikut!

Apakah yang sering menjadi kebimbangan dalam menjaga imej dan ciri fizikal seseorang individu? Tona kulit yang tidak sekata, rambut yang kerap gugur atau perut buncit?

Antara ketiga-tiga masalah tersebut, perut buncit adalah masalah yang paling berkaitan dengan perubahan gaya hidup yang kurang sihat.

Oleh itu, bagaimanakah cara untuk anda menghilangkan
 lapisan lemak berlebihan di bahagian tubuh anda
 untuk mendapatkan berat badan ideal sekaligus mencantikkan bentuk tubuh?

Ikuti penulisan dibawah berkenaan pengurusan berat badan dan kaedah mengurangkan trend perut boroi.

Apa anda boleh buat jika perut buncit?

Anda boleh mengikuti beberapa cadangan seperti dibawah jika anda menginginkan perut yang lebih cantik dan lebih sihat:

Jika perut buncit #1. Kata tidak pada gula

Gula berlebihan adalah sangat tidak sihat untuk tubuh badan. Gula dalam darah dikawal oleh hati pada had tertentu.

Apabila melebihi had kapasiti tersebut, ia akan ditukarkan menjadi lemak yang akan terkumpul di seluruh badan termasuk perut.

Mengelakkan pengambilan gula secara sepenuhnya
 dalam hidup berkemungkinan agak sukar.

Namun, anda boleh mengelakkan minuman bergula terutamanya minuman berkarbonat yang tiada khasiat melainkan kandungan gula dan kalori semata-mata.

Bukan air berkarbonat sahaja mempunyai kandungan gula yang tinggi tetapi banyak lagi
 makanan lain yang mungkin anda tidak sangka
 termasuklah:

Sos cili, tomato, dan barbeku

Jus buah

Susu coklat

Sup segera

Buah-buahan dalam tin

Selain gula, jangan lupa juga untuk mengurangkan pengambilan lemak tepu dalam makanan seperti:

Produk tenusu – mentega, krim, dan keju

Minyak sawit

Santan kelapa

Makanan segera bergoreng

Snek segera

#2. Lebihkan ambil protein

Elemen utama yang perlu dimasukkan ke dalam diet
 untuk menurunkan berat badan adalah protein.

Ia didapati mampu mengekalkan rasa kenyang dan memberikan tenaga yang banyak.

Rasa kenyang yang lama membantu mengurangkan pengambilan kalori.

Oleh itu, tingkatkan pengambilan protein dalam diet anda melalui makanan seperti telur, makanan laut, kekacang, daging dan produk tenusu.

#3. Lebihkan ambil serat

Selain protein,
serat juga boleh membuatkan rasa kenyang lebih lama
.

Selain itu, serat tidak larut air (bijiran penuh, gandum, sayur-sayuran) membantu mencegah sembelit dan serat larut air (buah-buahan, kekacang) merendahkan kadar kolesterol dalam darah.

Amalkan makanan kaya serat seperti sayur-sayuran dan buah-buahan setiap hari.

Serat membantu anda kekal kenyang dalam tempoh yang lebih lama seterusnya mengurangkan keinginan untuk makan banyak.

Ia juga menggalakkan pertumbuhan bakteria baik di dalam usus yang dikaitkan dengan berat badan yang sihat.

#4. Kurangkan ambil karbohidrat

Ini adalah sangat efektif dalam mengurangkan berat badan berlebihan.

Menurut beberapa kajian, diet yang rendah karbohidrat membawa kepada penurunan berat badan 2 hingga 3 kali ganda lebih tinggi berbanding diet rendah lemak.

Malah, walaupun diambil dalam jumlah yang banyak, diet rendah karbohidrat masih lebih efektif berbanding diet rendah lemak.

Diet ini juga menyebabkan kehilangan berat air. Oleh itu, kesan mungkin dapat dilihat seawal 1 atau 2 hari.

Karbohidrat
sememangnya adalah sumber tenaga untuk badan
, tetapi tidak semua karbohidrat adalah sihat.

Tubuh mengubah karbohidrat tertentu, seperti roti putih dan pasta putih, menjadi glukosa.

Apabila seseorang menggunakan lebih banyak glukosa daripada yang diperlukan, tubuh menyimpan lebihan glukosa tersebut sebagai lemak.

Seseorang yang ingin mengurangkan jumlah lemak perut buncit mereka harus mengehadkan pengambilan karbohidrat halus.

Anda boleh mengambil pilihan sumber karbohidrat yang lebih sihat seperti bijiran penuh.

Jika perut boroi #5. Minum air kosong

Lebihkan pengambilan air putih yang lebih berkhasiat serta membantu mengekalkan rasa kenyang dan mengurangkan pengambilan makanan.

Minum segelas air sebelum makan juga boleh mengisi perut dan membantu dalam mengawal pengambilan bahagian (
portion
) semasa makan.

Anda boleh meminum air putih atau boleh juga mencampurkannya dengan buah sitrus, timun, atau buah beri untuk menambahkan rasa.

Minum
 teh herba adalah satu lagi cara terbaik untuk kekal terhidrasi
.

Jika perut boroi #6. Buat aktiviti kardio

Senaman kardiovaskular atau aerobik adalah anatara cara terbaik untuk seseorang membakar kalori dan meningkatkan kesihatan jantung.

Banyak latihan kardio berkesan dalam membuang lemak dan menguatkan bahagian perut seseorang individu.

Beberapa contoh senaman kardio termasuklah aktiviti berlari, berjalan, dan berenang.

Penyelidikan telah menunjukkan bahawa
senaman aerobik yang sederhana
 dapat mengurangkan lemak dalam kalangan individu yang berlebihan berat badan, walaupun tanpa pengurangan pengambilan kalori.


Sindrom Hunter: Kelainan Genetik Punca Kecacatan Fizikal dan Mental Anak

Seperti kelainan genetik yang lain seperti sindrom Down
, sindrom Hunter merupakan suatu penyakit yang jarang sekali ditemui. Namun, kadar kelangsungan hayat bagi penyakit ini sangat rendah.

Tubuh manusia memiliki pelbagai enzim yang berperanan penting dalam memecah molekul nutrien.

Jika kadar enzim tidak mencukupi, tubuh anda akan sukar memecah molekul tersebut dan mengakibatkan pengumpulan bahan bahaya dalam tubuh. Salah satu penyakit disebabkan kekurangan enzim adalah kelainan genetik Hunter.

Kenali apa itu sindrom Hunter

Penyakit Hunter, yang turut dikenali sebagai
mucopolysaccharidosis
 II (MPS II), adalah kelainan genetik yang jarang ditemui. Ia berlaku disebabkan oleh pengumpulan molekul
mucopolysaccharides.

Molekul ini terkumpul akibat kekurangan enzim
iduronate sulfatase
 untuk memecah molekul gula tersebut. Nama dari penyakit ini diambil dari nama belakang Charles Hunter yang menemui dan menjelaskan penyakit tersebut pada tahun 1917.

Ia merupakan penyakit genetik yang hanya terjadi pada 1 daripada 100.000 hingga 170.000 kelahiran dan diwarisi dalam keluarga.

Penyakit ini lebih banyak ditemukan pada anak lelaki berbanding perempuan.

Kesan utama daripada sindrom Hunter adalah
kerosakan pelbagai organ dan sistem badan yang terjadi secara perlahan.
 Rawatan awal dan kawalan seumur hidup diperlukan untuk mengurangkan simptom yang dihadapi penghidap.

Bagaimana sindrom Hunter terjadi?

Akibat kurangnya enzim
iduronate sulfatase
 pada penghidap sindrom ini, pengumpulan mucopolysaccharides menyebabkan kerosakan kekal. Molekul tersebut tersimpan di dalam sel, sehingga dapat menyebabkan kerosakan pada peringkat organ.

Meskipun berlaku dalam kadar yang perlahan,
kerosakan tersebut dapat mempengaruhi perkembangan mental
, penampilan serta fungsi organ hingga menimbulkan kecacatan fizikal.

Kerosakan biasanya bermula pada usia bayi, namun belum mampu menimbulkan simptom yang jelas pada ketika itu.

Mempunyai sejarah keluarga dengan sindrom yang sama dan berjantina lelaki merupakan faktor risiko utama bagi penyakit genetik ini.

Kelainan genetik pada sindrom Hunter juga boleh bersifat
carrier
 iaitu keadaan di mana seseorang memiliki kemungkinan mempunyai kelainan genetik tersebut tetapi tidak mempunyai simptom, dan boleh meningkatkan risiko memiliki anak dengan sindrom Hunter.

Sebahagian besar
carrier
adalah perempuan yang mewarisi genetik sindrom Hunter.

Jika seorang ibu adalah
carrier
 maka terdapat risiko 50% lebih tinggi untuk mereka melahirkan anak lelaki dengan sindrom Hunter.

Kesan sindrom Hunter

Sindrom ini pada umumnya boleh mempengaruhi penampilan dan ciri fizikal seseorang individu, termasuklah:

Pipi kelihatan lebih besar dan bulat

Hidung nampak lebar

Bibir tebal dan lidah besar

Kepala cenderung lebih besar

Kulit menjadi lebih padat dan keras

Tangan kebiasaannya pendek dengan jari yang terlalu melengkung

Pertumbuhan lambat

Beberapa simptom berkaitan dengan kerosakan organ disebabkan oleh sindrom Hunter adalah seperti:

Sendi keras sehingga sukar untuk bergerak

Tangan lemah dan selalu kebas

Lebih mudah mengalami jangkitan terutamanya yang berkaitan dengan saluran pernafasan

Mengalami kesukaran bernafas terutamanya sewaktu tidur

Mengalami gangguan pendengaran dan sering mengalami jangkitan telinga

Sering mengalami cirit-birit dan gangguan pencernaan lain

Mengalami kerosakan pada injap jantung

Hati membesar

Memiliki tulang yang lebih padat atau tebal.

Selain keadaan fizikal, simptom gangguan kognitif seperti kesukaran berfikir dan belajar,
kesukaran bercakap dan hiperaktif juga
 berkait rapat dengan sindrom Hunter dan mungkin muncul ketika anak memasuki usia 5 tahun.

Meskipun demikian, seorang anak dengan sindrom ini tetap mampu bergembira dan menunjukkan kasih sayang seperti kanak-kanak lain.

Tips penjagaan dan pencegahan

Disebabkan kerosakan yang ditimbulkan oleh sindrom Hunter cenderung bersifat progresif dan kekal, maka diagnosis dan rawatan awal perlu dilakukan. Terapi penggantian enzim boleh dilakukan untuk mencegah kemerosotan fungsi tubuh seperti:

Berjalan, menaiki tangga dan gerakan fizikal yang lain

Mengurangkan risiko sendi mengeras

Meningkatkan fungsi saluran pernafasan

Menjaga proses tumbesaran serta penampilan fizikal wajah

Meskipun demikian, terapi penggantian enzim yang hilang tidak dapat melambatkan kesan perkembangan penyakit pada otak.

Kaedah rawatan seperti transplan sumsum tulang yang diambil dari penderma yang sesuai dapat membantu tubuh menghasilkan protein dan enzim yang hilang akibat kelainan genetik ini.

Rawatan simptom yang timbul pada saluran pernafasan,
 jantung serta fungsi saraf juga diperlukan untuk menangani simptom yang muncul.

Anak yang mengalami sindrom Hunter juga memerlukan sokongan dalam aktiviti harian seperti dengan menggalakkan anak aktif bergerak, memperkenalkannya dengan rakan sebaya, dan membantu anak belajar.


Hati-Hati Kalau Kerap Sakit Belakang, Jangan Selalu Ambil Painkiller, Ambil Tahu Risiko Ini

Sakit di bahagian belakang badan yang anda alami bukanlah satu keadaan kesihatan yang boleh dipandang sebelah mata. Apatah lagi jika ia berlaku secara berterusan dalam tempoh yang agak lama, sekurang-kurangnya 2 minggu. Mengapa?

Ini kerana anda berkemungkinan
sedang mengalami kesakitan kronik
 yang mungkin tidak anda sedari.

Berdasarkan statistik yang dikeluarkan oleh
American Academy of Pain Medicine
, lebih daripada 1.5 bilion individu di seluruh dunia
sedang mengalami kesakitan kronik
 dan ia merupakan penyebab paling biasa bagi ketidakupayaan jangka panjang di Amerika Syarikat yang menjejaskan 100 juta penduduk di sana.

Jangan terkejut jika anda mungkin merupakan salah seorang individu daripada 1.5 bilion penghidap kesakitan kronik tersebut. Oleh itu, apa yang perlu anda lakukan sekarang?

Baca lebih lanjut tentang Tulang / Otot
di sini.

Sakit belakang
– Painkiller
 bukan solusi

Sebelum penyakit ini mula menjadi “teman sejati” hidup anda, adalah elok untuk anda mula bertindak dengan mendapatkan rawatan yang sewajarnya. Ini tidak cukup dengan sekadar
mengambil ubat penahan sakit
atau
painkiller
 seperti paracetamol bagi melegakan kesakitan.

Menurut Dr. C H Tan, timbalan presiden
Society of Sports and Exercise Medicine Malaysia
 (SSEMM), individu yang mengalami kesakitan kronik perlu mengelakkan daripada mengambil terlalu banyak
painkiller
 memandangkan ia pasti mempunyai kesan sampingan terhadap seseorang individu tersebut.

Menurut beliau, sebarang pengambilan
painkiller
 perlulah diambil dalam tempoh yang pendek dengan dos yang sedikit.

Jika seseorang individu tersebut memerlukan pengambilan ubat-ubatan seperti
painkiller
 melebihi tempoh tiga bulan, beliau menyarankan agar individu terbabit untuk mendapatkan nasihat daripada pakar perubatan berkenaan keadaan kesihatan yang mereka alami.

Fisioterapi terbukti berkesan mengurangkan kesakitan kronik

Dr. Chua Siew Kuan yang merupakan seorang ahli fisioterapi mencadangkan agar individu yang mengalami kesakitan kronik untuk menjalani senaman atau terapi fisio di bawah seliaan ahli
fisioterapi
.

Ini kerana, sesetengah individu tidak mengetahui bahagian tubuh yang terjejas akibat kesakitan kronik dan melakukan senaman secara salah dengan memberikan penumpuan pada bahagian otot lain yang tidak mengalami kesakitan.

Melalui bantuan ahli fisioterapi, ia boleh membantu seseorang individu untuk menguatkan otot tertentu yang telah dikenal pasti dengan kaedah senaman yang lebih tepat dan berkesan.

Ini juga bertepatan dengan hasil kajian meta analisis yang diterbitkan pada bulan Julai 2019 yang menyatakan bahawa,
terapi senaman
 amat disarankan sebagai kaedah rawatan utama bagi pemulihan kesakitan belakang badan yang kronik (
chronic lower back pain
).

Kaedah alternatif melalui terapi gabungan

Tidak kesemua kesakitan yang berlaku memerlukan pembedahan sebagai kaedah rawatan pemulihan. Kaedah pemulihan kesakitan kronik lebih mengutamakan prosedur bukan invasif (
non-invasive treatment
) dan ini boleh dilaksanakan melalui kaedah perubatan Cina yang turut menggabungkan kepakaran daripada
 ahli fisioterapi.

Berdasarkan data daripada Yap Chan Kor Pain Integrative Centre, kaedah integratif ini telah berkesan menurunkan kadar kesakitan belakang badan pesakit sebanyak 83% dalam 89 kes. Ia turut menunjukkan kesan positif dalam menurunkan kadar kesakitan di bahagian bahu sebanyak 85%, selain 79%
pengurangan kesakitan di bahagian lutut.

Kesakitan kronik telah menjadi salah satu isu kesihatan utama global yang turut menjadi kekhuatiran di Malaysia. Ini kerana populasi penduduk semakin menua dan kelaziman keadaan yang berkaitan seperti ketidakmampuan untuk bergerak,
gangguan tidur
 dan keresahan akan terus meningkat. Keadaan-keadaan seperti ini jelas akan meningkatkan beban penjagaan kesihatan awam pada akhirnya.

Walau bagaimanapun, isu yang paling penting berkenaan kesakitan kronik adalah, kesannya yang boleh mengehadkan pergerakan dan mengurangkan fleksibiliti, kekuatan dan
ketahanan tubuh
 anda dalam melakukan sesuatu terutamanya tugas-tugas harian anda.

Ini bukan sahaja menyukarkan aktiviti harian anda malah mungkin akan menyebabkan kesukaran kepada ahli keluarga yang lain untuk membantu dalam pengurusan harian diri anda.

Oleh itu, dapatkan rawatan sewajarnya dan jangan hanya berdiam diri menahan kesakitan yang mungkin tidak berpenghujung.


MENYEDIHKAN, Inilah Realiti Buli Siber Di Malaysia - Kena Hentikan Sebelum Parah!

Generasi masa kini menghabiskan masa di atas talian lebih daripada sebelumnya
 gara-gara kewujudan internet
.

Setiap hari mereka menggunakan telefon pintar, tablet dan komputer bukan sahaja untuk hiburan dan pendidikan tetapi juga untuk bersosial.

Penggunaan gajet sebagai alat komunikasi bukanlah suatu yang membahayakan
.

Namun, seperti mana-mana aktiviti sosial yang lain, risiko untuk kejadian buli boleh berlaku secara atas talian dalam bentuk cyberbully atau buli siber.

Ikuti artikel ini untuk mengetahui mengenai gejala buli siber di Malaysia yang kian membimbangkan.

Apa itu buli siber?

Ia didefinisikan sebagai tingkah laku yang dilakukan melalui media elektronik oleh individu atau kumpulan individu secara berulang kali dengan mesej bermusuhan atau agresif bertujuan untuk menimbulkan kemudaratan atau ketidakselesaan pada yang lain.

Ini termasuklah dalam bentuk mengancam, memalukan atau menakutkan
 seseorang.

Cyberbully kebiasaannya melibatkan remaja tetapi boleh berlaku kepada sesiapa sahaja tanpa mengira usia.

Realiti cyberbully di Malaysia

Buli siber merupakan ancaman siber ketiga terbesar di Malaysia, sejurus selepas
penipuan dan penggodaman atas talian
.

Menurut kajian
Microsoft Global Youth Online Behaviour Survey
pada tahun 2012
,
daripada 25 negara yang dikaji, Malaysia menduduki tangga ke-17 tertinggi dalam cyberbully.

Kajian terhadap kanak-kanak dan remaja berusia 8-17 tahun tersebut mendapati kejadian cyberbully di Malaysia tidak jauh berbeza dengan statistik global sebanyak 37%, iaitu dengan 33% remaja Malaysia melaporkan pernah dibuli secara atas talian.

Data daripada Microsoft Corporation

Dengan polisi sekolah dan pendidikan yang sangat terhad terhadap pembulian siber di Malaysia, remaja di Malaysia juga didapati tidak mempunyai sistem sokongan yang baik terhadap buli siber berbanding di negara lain.

Laporan cyberbully oleh Pusat Bantuan Cyber999 pada tahun 2017 juga turut menunjukkan bahawa lebih banyak kes buli yang melibatkan
mangsa belia yang berusia berbanding kanak-kanak dan remaja
.

Hal ini tidak lagi menghairankan kerana tokoh umum seperti selebriti dan aktivis sosial mungkin menjadi mangsa kecaman masyarakat.

Penggunaan akaun palsu dan rasa kebersamaan dengan pembuli lain yang turut menghamburkan komen agresif dan mengancam di dunia maya juga menyebabkan cyberbully sukar dibendung.

Pembuli dan mangsa buli

Meskipun pembulian siber berlaku tanpa mengira jantina, terdapat kajian yang mendapati cyberbully di Malaysia mungkin lebih banyak berlaku
kepada dan oleh
 perempuan walaupun jurang perbezaannya tidak terlalu besar.

Berbeza dengan negara lain seperti Taiwan yang mungkin menggunakan khidmat pesanan ringkas sebagai alat buli siber, Malaysia yang mempunyai pengguna laman sosial seperti fb yang ke-8 tertinggi di Asia didapati lebih kerap mengalami cyberbully di laman sosial.

infografik ihsan Berita Harian

Ini sedikit sebanyak dicerminkan dengan penggunaan istilah ‘mak cik bawang’ oleh netizen kerana fenomena umpatan dan mengeji orang lain di dunia maya yang lebih cenderung dilakukan perempuan.

Di dunia sebenar, pembuli boleh menjadi mangsa buli dan begitu juga sebaliknya.

Perkara yang sama turut dilihat di media sosial dengan satu kajian di Kanada mendapati 16.7% mangsa buli siber membuli orang lain di atas talian juga.

Sementara hampir 27.3% pembuli mengaku menjadi mangsa buli siber di atas talian.

Kaitan antara kitaran pembuli dan mangsa buli ini penting untuk disedari. Ia melibatkan campur tangan antara mangsa dan pembuli  untuk membendung buli siber ini.

Ibu bapa perlu mendidik anak mereka tata susila sosial di atas talian. Ia boleh dilakukan dengan menerangkan pencegahan diri daripada membuli dan dibuli di laman sosial.

Kesan buli siber

Walaupun cyberbully kelihatan tidak meninggalkan kesan fizikal,
gejala ini lebih berbahaya dan mengancam kesihatan mental
 mangsa.

Ini kerana boleh dilakukan berulang kali dan beramai-ramai semudah menaip di hujung jari.

Penggunaan bahan rakaman atau gambar juga akan menyebabkan mangsa lebih tertekan. Ini disebabkan bahan tersebut akan terus tersebar dan dikongsi di atas talian.

Cyberbully juga kadangkala melibatkan ugutan yang seperti keganasan fizikal atau seksual.

Dalam sesetengah kes, ia boleh menyebabkan kematian akibat bunuh diri kerana tekanan mental dan emosi yang dihadapi mangsa.

Oleh itu, cyberbully harus dicegah bermula dengan diri anda sendiri.

Ia boleh dilakukan dengan dengan penggunaan media sosial secara beretika dan tidak menggalakkan orang lain terlibat dengan buli siber.

Ingat, sebelum menulis komentar, tanya diri sendiri sama ada apa yang ditulis memberi kesan negatif kepada individu lain atau tidak.


Apakah Itu White Coat Hypertension?

Mungkin ada yang pernah dengar tentang
white coat hypertension
atau hipertensi kot putih. Jika tidak pernah dengar pun, ramai sebenarnya secara tidak sedar pernah mengalaminya.

Apakah itu
white coat hypertension?

White coat
atau kot putih mewakili doktor yang memakai kot putih sebagai pakaian rasminya di hospital. Bila disebut hipertensi kot putih, ia membawa maksud bacaan tekanan darah tinggi (melebihi 140/90 mmHg) semasa pemeriksaan di hospital. Sedangkan jika diukur di rumah, bacaannya lebih rendah.

Ini adalah fenomena yang agak kerap berlaku. 15% hingga 30% daripada mereka yang mengalami bacaan tinggi di klinik atau hospital mempunyai hipertensi kot putih. Oleh sebab itu, tekanan darah tinggi tidak disahkan melalui satu bacaan, melainkan bacaan tersebut sangat tinggi, contohnya 180/110 mmHg.

Mengapa ia berlaku?

Tekanan darah manusia sentiasa berubah-ubah sepanjang hari, bergantung kepada aktiviti anda. Sesetengah orang berasa gementar dan gelisah apabila berada di klinik di hadapan doktor. Mereka takut akan mendapat berita buruk tentang keadaan kesihatan mereka. Ia kadangkala berlaku tanpa kita sedar.

Perasaan ini membuatkan tekanan darah boleh naik sehingga 30 mmHg tekanan sistolik. Keadaan ini membuatkan sukar bagi doktor untuk mendapatkan bacaan yang tepat.

Bagaimana ingin mengatasi keadaan ini?

Rasa risau bacaan tekanan darah akan tinggi sahaja boleh membuatkan bacaan menjadi tinggi. Sebelum alat pengukur tekanan darah disarungkan ke lengan anda, cuba lakukan langkah ini:

Bertenang. Jika anda gemuruh, ambil masa untuk duduk dan rehat sebentar sebelum berjumpa doktor.

Berpindah ke tempat lain. Kadangkala, suasana tempat mengukur tekanan darah padat dengan orang ramai. Cuba minta kepada doktor atau jururawat untuk melakukan bacaan di tempat lain yang lebih tenang agar anda boleh dapatkan bacaan yang lebih tepat.

Gunakan teknik menghilangkan stres. Contohnya tarik nafas dalam-dalam dan hembus secara perlahan. Lakukan beberapa kali sebelum membuat bacaan. Anda juga boleh membaca ayat Al-Quran, doa atau puisi yang menenangkan.

Adakan perbualan. Apabila anda berbual, pemikiran anda akan teralih daripada memikirkan tentang bacaan anda. Ini dapat membantu mengurangkan kerisauan dan stres.


15 Simptom Biasa Bagi Menopaus

Menopaus adalah keadaan di mana kitaran haid seorang wanita terhenti. Ia kebiasaannya berlaku selepas umur 45 tahun jika berlaku secara normal. Sebab-sebab lain yang tidak normal boleh menyebabkan menopaus lebih awal. Antara sebab tersebut ialah pembedahan membuang ovari, rawatan kemoterapi dan radioterapi atau kegagalan ovari pramatang.

Menopaus lewat pula adalah apabila ia berlaku selepas umur 55 tahun. Ia mungkin disebabkan oleh masalah pada kelenjar tiroid atau sejarah menopaus lewat dalam keluarga.

Apa pun puncanya, menopaus berlaku apabila kilang telur atau ovari sudah kehabisan telur atau ovum. Hasilnya, kitaran haid akan terhenti.

Perubahan ini tentunya akan membawa perubahan badan tindak balas badan. Jika perubahan hormon wanita semasa hadi sahaja boleh membawa macam-macam perubahan pada emosi dan fizikal, bagaimana pula jika kitaran tersebut terus terhenti?

Apakah simptom yang biasa bagi menopaus?

1. Insomnia (susah tidur malam)

2. Faraj kering

3. Naik berat badan

4. Kemurungan dan kebimbangan

5. Masalah memori

6. Kurang keinginan seksual

7. Sakit kepala

8. Degupan jantung laju

9. Jangkitan saluran kencing

10. Rambut semakin nipis dan gugur

11. Rambut semakin banyak tumbuh di kawasan lain seperti muka, leher dan dada

12. Kulit, mulut dan mata kering

13. Payudara mengecil dan pedih

14. Jisim tulang berkurang atau dikenali sebagai osteoporosis (mudah patah)

15. Sendi keras atau sakit

Simptom-simptom ini adalah yang paling kerap berlaku. Gaya hidup harus diubah sesuai dengan perubahan-perubahan yang berlaku selepas menopaus. Pasangan atau ahli keluarga perlu mengambil perhatian terhadap perubahan yang berlaku.

Hello Health Group
 tidak menyediakan nasihat perubatan, diagnosis atau rawatan.


7 Cara Ini Bantu Mudahkan Proses Bersalin, Bakal Ibu MESTI Cuba!

Pelebaran serviks diperlukan untuk
proses kelahiran faraj
, namun ada kalanya ia tidak seperti yang diharapkan. Jadi ini cara mempercepat pembukaan serviks bagi melahirkan anak yang boleh
bakal ibu
 cuba.

Untuk mendapatkan lebih banyak info tentang Kehamilan, sila dapatkannya
di sini.

Laluan serviks untuk melahirkan anak

Semasa mengandung, serviks akan tertutup rapat dan ia perlu dilembutkan serta terbuka untuk membolehkan bayi memasuki saluran kelahiran.

Menjelang akhir
trimester ketiga
, serviks biasanya akan melembut untuk memulakan proses peregangan dan melebar.

Untuk
kehamilan pertama
, kematangan serviks mesti berlaku sebelum
fasa kelahiran
 aktif bermula.

Kelahiran aktif adalah kontraksi biasa, panjang dan kuat yang bertindak pada serviks.

Untuk kehamilan seterusnya, proses pelebaran dan pembukaan serviks boleh berlaku dalam masa yang sama.

Serviks yang terbuka membolehkan bayi melaluinya. Disebabkan itu, penting untuk mengamalkan cara mempercepat pembukaan serviks.

Kenapa serviks tidak terbuka?

Doktor akan memeriksa pelebaran serviks (
cervical dilation
) pada
janji temu pranatal
 sebelum kelahiran.

Perubahan biasanya bermula beberapa minggu sebelum melahirkan anak. Tetapi adalah normal untuk serviks tertutup hampir dengan
tarikh jangkaan bersalin
.

Contohnya, bagi
wanita yang pertama kali hamil
 mungkin tidak mengalami pembukaan serviks sehingga bersalin, walaupun serviks sudah mulai menipis atau melembut sebelumnya.

Jika berlanjutan, induksi diperlukan.

Ini kerana jika
proses bersalin berpanjangan
, ia boleh membawa kesan negatif kepada bayi, termasuklah:

Makrosomia janin (saiz besar)

Distosia bahu

Cecair amniotik (ketuban) rendah

Fungsi plasenta terganggu

Jangkitan

Untuk mengelakkan induksi,
wanita hamil
 disaran untuk mencuba kaedah semula jadi melembut dan mempercepat pembukaan serviks.

Cara mempercepat pembukaan serviks di rumah

Ingin merangsang dan melembutkan serviks di rumah?

Nasib baik ada cara yang boleh anda lakukan bagi membantu
proses bersalin
 nanti, seperti:

1. Selarikan kaki bantu cepatkan proses melahirkan anak

Kebanyakan wanita hamil akan berdiri secara semula jadi dengan kaki terbuka (berbentuk V).

Tetapi meletakkan jari kaki secara selari dapat memisahkan tulang sitz – yang membuka pelvis dan ‘memujuk’ bayi ke
posisi yang betul
. Ini sekali gus membantu mempercepat pembukaan serviks.

2. Keseimbangan badan

Keseimbangan tubuh juga penting dalam mempercepatkan proses bersalin ini.

Cuba berdiri dengan kedudukan pinggul di atas
pergelangan kaki
 – bukannya menekan perut. Sebaiknya amalkan untuk duduk secara menegak dan bukannya membongkok.

3.
Birthing ball
 bantu mempercepat pembukaan serviks

Menggoyang dan memantulkan (
bouncing
) pinggul menggunakan
birthing ball
 dapat membuka pelvis dan berkemungkinan mempercepatkan pelebaran serviks.

4. Aktiviti berjalan

Mengamalkan aktiviti berjalan kaki membuatkan bayi akan menekan rahim. Ia dipercayai membantu serviks terbuka dan melembut.

5. Melakukan seks

Air mani
 mengandungi prostaglandin yang merangsang pelembutan serviks. Mengalami orgasma dapat memicu
kontraksi rahim
 – kedua-duanya dapat mempercepat pembukaan serviks.

Banyak kajian menunjukkan
hubungan seks
 tidak mempercepatkan proses melahirkan anak.

Pun begitu, jika anda mempunyai
kehamilan berisiko rendah
 dan doktor tidak menghalang kalian bersama, tiada salahnya untuk melakukan hubungan seks.

Baca juga:

Bagaimana pula dengan pemakanan, adakah terdapat makanan yang boleh membantu mempercepat pembukaan serviks untuk memudahkan proses melahirkan anak?

Makanan yang dapat melembutkan serviks

Walaupun terdapat banyak makanan dikatakan dapat membantu mempercepatkan kela
hiran an
ak, namun tiada bukti saintifik yang dapat mengesahkannya.

Tetapi tiada salahnya untuk mencuba, bukan? Walau bagaimanapun, sebaiknya dapatkan rundingan doktor terlebih dahulu ya.

6. Kurma, bantu mempercepat pembukaan serviks

Memakan kurma pada minggu-minggu akhir kehamilan dipercayai dapat meningkatkan kematangan dan pelebaran serviks pada fasa awal kelahiran.

Ia juga dikatakan dapat mengurangkan keperluan penggunaan pitocin
semasa bersalin
. Pitocin adalah versi sintetik hormon oksitosin yang dihasilkan secara semula jadi.

7. Teh daun raspberi

Minuman herba kaya dengan zat besi, kalsium dan vitamin tidak akan menyebabkan kelahiran bayi berlaku lebih cepat.

Tetapi ia berpotensi untuk memberikan manfaat semasa proses melahirkan anak itu nanti.

Minuman teh ini membantu proses kelahiran secara spontan di samping menjadikan ia lebih mudah untuk bakal ibu.

Ibu hamil disyorkan untuk mengamalkan minuman ini – 1 atau 2 cawan sehari – bermula pada minggu ke-32.

Walau bagaimanapun, anda
tidak

boleh
mengambilnya jika:

Pernah menjalani
pembedahan caesarean
 dalam tempoh 2 tahun

Akan menjalani pembedahan czer disebabkan masalah perubatan atau kehamilan

Mempunyai tekanan darah tinggi atau
preeklampsia

Merupakan kehamilan pramatang atau pernah
melahirkan bayi pramatang

Mengalami kontraksi Braxton Hicks yang sangat kuat

Proses kelahiran cepat pada kehamilan terdahulu (kurang 3 jam)

Merupakan kehamilan kembar

Kedudukan bayi songsang

Mengalami masalah perubatan seperti epilepsi, masalah jantung, barah, gangguan pembekuan darah atau endometriosis

Mengambil ubat antidepresen

Keperluan untuk mempercepat pembukaan serviks

Kesabaran adalah sangat penting dalam proses bersalin ini dan tubuh anda mengetahui apa yang dilakukannya.

Mencuba sebarang kaedah semula jadi untuk mempercepat pembukaan serviks tiada salahnya.

Namun elakkan daripada terlalu memaksa diri dan amat dinasihatkan untuk anda mendapatkan rundingan doktor terlebih dahulu sebelum mencuba sebarang tip.


Cara Mencegah Pigmentasi Kulit

Terdapat dua jenis pigmentasi, hipopigmentasi dan hiperpigmentasi. Pigmentasi adalah keadaan apabila anda mempunyai bahagian gelap atau cerah yang tidak sekata pada kulit. Sebab utama pigmentasi ialah rembesan melanin yang tidak terkawal oleh kelenjar endokrin. Tetapi keadaan ini juga mungkin bertambah teruk dengan pendedahan kepada cahaya matahari, penggunaan kosmetik yang salah, atau ubat oral.

Kebanyakan orang bimbang tentang perubahan warna kulit. Anda boleh mencuba kaedah berikut untuk mengelakkannya.

Elakkan pendedahan langsung dengan matahari

Menurut ahli dermatologi, pigmentasi adalah keadaan biasa dan ramai anak muda mencari penyelesaian cepat. Cara terbaik untuk menyelesaikan masalah ini ialah dengan menggunakan pelindung matahari. Pelindung matahari telah menunjukkan hasil yang positif. SPF minimum yang sepatutnya ialah 30+, yang boleh menyekat cahaya UVA dan UVB. Sebelum keluar, anda perlu menyapu krim matahari sekurang-kurangnya 20 minit.

Krim topikal harus mengandungi bahan seperti hydroxy quinone, tretinoin, steroid topikal, asid alpha hydroxy, asid azelaic atau asid kojic, dan lain-lain. Ia patut digunakan pada waktu malam bersama pelindung matahari pada siang hari. Sekiranya anda menggunakan antioksidan dengan kerap, ia juga membantu mengurangkan pigmentasi.

Tambah nutrien kulit anda

Apabila anda mempunyai tanda-tanda ketidakseimbangan dan penuaan awal, anda mesti memperbaiki kulit anda secepat mungkin. Kulit kusam, pucat, atau pigmen adalah tanda penuaan. Anda boleh mengikuti langkah-langkah berikut untuk memastikan kulit kelihatan muda:

Produk dan rawatan kecantikan anda mesti mempunyai kesan pengelupasan untuk membuang sel-sel kulit mati.

Produk anda mesti mengandungi epidermis untuk merangsang pertumbuhan sel baru.

Pilih produk yang termasuk sifat antioksidan untuk pembaikan sel.

Meningkatkan aliran darah kapilari.

Kelembapan dan nutrien yang boleh melepasi tujuh lapisan tisu kulit.

Rutin penjagaan kulit harian

Selain melindungi kulit anda daripada cahaya ultraviolet, kunci untuk pelindungan matahari adalah mengekalkan tabiat penjagaan kulit dengan produk pemutihan yang betul. Anda boleh merujuk kepada cadangan berikut:

Elakkan menggaru atau meramas jerawat. Anda juga tidak patut menyentuh muka anda beberapa kali.

Gunakan pencuci ringan, terutamanya sebelum tidur. Anda tidak perlu bazirkan banyak wang pada pencuci muka yang diiklankan untuk mengurangkan kegelapan kerana masa mencuci pendek tidak cukup untuk memutihkan untuk menembusi kulit. Kerana geseran boleh menyebabkan bintik-bintik gelap pada kulit, selepas mencuci muka anda, gunakan tuala lembut untuk menyerap air di wajah anda tetapi elakkan menggosok wajah anda terlalu keras.

Gunakan pelembap untuk melegakan kerengsaan pada kulit. Selepas menggunakan pelembap pada kulit, anda perlu mengurut kulit dengan lembut.

Sekiranya kulit anda kering, sensitif atau penuaan, lebih baik untuk melakukan pengelupasan 1-2 kali seminggu. Sekiranya kulit anda adalah jenis campuran maka anda harus melakukan pengelupasan 2 hingga 3 kali seminggu.

Untuk mengelakkan pigmentasi sebenarnya tidak rumit. Semoga anda mendapat pengetahuan yang mencukupi untuk membantu anda mengelakkan pigmentasi daripada artikel ini.


Gout: Kesengsaraan Bagi Penghidapnya

Penyakit gout bukan satu penyakit luar biasa, pastinya anda pernah mendengar mengenainya. Malah anda mungkin salah seorang penghidap gout. Apabila gout menyerang, walaupun hanya melibatkan sendi ibu jari kesannya akan dirasai sehingga ke seluruh badan.

Apa itu gout

Secara ringkasnya, gout terjadi disebabkan asik urik yang berlebihan dalam badan. Asik urik pula adalah bahan kumuhan berasal dari sejenis protein dipanggil purin, yang dibuang melalui air kencing.

Namun bagi pesakit gout, asid urik berlebihan ini tidak dibuang sebaliknya berkumpul dalam sendi. Penyakit ini merupakan antara penyakit yang paling lama dihidapi manusia sejak dahulu lagi. Kaum lelaki dalam lingkungan usia antara 30 hingga 60 tahun antara yang sering menghidapi penyakit ini dan ia jarang sekali dihidapi kaum wanita sebelum putus haid.

Kesakitan dua peringkat

Bagi Mohd Noorfallah Md Isa, beliau mula berdepan dengan kesakitan ini sejak berusia 26 tahun lagi. Apabila gout menyerang, terdapat dua peringkat kesakitan yang akan beliau hadapi, pertama peringkat sakit yang sedikit.

Pada peringkat ini, kesakitan akan dirasai dibahagian pergelangan kaki dan kesakitan akan berkurangan apabila memakan ubat. Pada ketika ini, beliau masih boleh berjalan dan melakukan aktiviti seperti biasa walaupun terasa kesakitan dibahagian sendi.

Namun jika beliau berdepan dengan peringkat kesakitan yang kedua, iaitu kesakitan yang teramat sangat, akan menyebabkan beliau tidak mampu untuk berjalan langsung. Memilih untuk memakan ubat juga tidak dapat membantu mengurangkan kesakitan. Malah ada ketikanya kesakitan yang dilalui menyebabkannya terpaksa merangkak atau bertongkat untuk bergerak.

Pergerakan beliau sangat terbatas dan segalanya serba tidak kena. Malah menurut beliau jika diberi pilihan, beliau terasa bagaikan ingin mencabut kaki agar tidak merasai kesakitan tersebut. Ada masanya beliau terpaksa mengambil cuti akibat kesakitan yang tidak boleh dibendung dan menbatas pergerakannya untuk melakukan tugasan.

Ubat pengurang kesakitan

Munurut Fallah yang berkerja sebagai juruteknik di TM, kebiasaannya gout menyerang pada waktu pagi selepas bangun tidur atau apabila duduk terlalu lama. Pernah mencuba ubat Allopurinol, namun berhenti menggunakannya apabila mendapat tahu tentang kesan pengambilan ubat tersebut dan kini hanya menggunakan ubat Colchicine apabila gout.

Ujar beliau lagi, soal pemakanan juga memainkan peranan penting untuk menghindari dari terkena serangan gout dan ia berbeza bagi setiap orang. Antara makanan yang cuba dielakkannya adalah seperti ikan bilis, ikan sardin dan beberapa jenis makanan laut lain.

“Gout ini datang bukan terus selepas makan sesuatu makanan. Ada masanya kita makan dalam kuantiti yang banyak, gout tidak menyerang dan ada ketikanya kita cuma mengambil dalam jumlah yang sedikit, terus kena serangan gout. Bagaikan mengisi air di dalam gelas, bila lama air dituang, maka akan penuhlah gelas itu”, jelas beliau.

Bawa kesan dalam kehidupan seharian

Bagi penghidap gout yang berusia 37 tahun ini, walaupun gout bukan satu penyakit yang menyerang pesakitnya setiap namun ia tetap membawa kesan dalam kehidupan seharian. Ini kerana apabila gout menyerang pergerakan akan terbatas sekaligus membantutkan perjalanan tugasan seharian. Lebih malang lagi andai kesakitan itu adalah pada tahap yang paling menyakitkan. Apa yang penting kena pandai jaga pemakanan dan sebolehnya elakkan dari mengambil atau makan sesuatu yang boleh menyebabkan gout.

Allopurinol

Sebagai perkongsian, Allopurinol adalah ubat yang digunakan untuk merawat gout, tahap asid urik yang tinggi dalam badan dan batu karang. Ubat ini juga boleh merawat kekejangan, jangkitan, dan kesakitan yang disebabkan oleh penyakit berkaitan pankreas.

Antara kesan penggunaan ubat Allopurinol yang kurang serius seperti muntah, cirit-birit, mengantuk, sakit kepala, kesakitan otot, perubahan pada deria rasa. Dan penggunaan ubat ini juga boleh mendatangkan kesan serius seperti:

Demam, sakit tekak, dan sakit kepala dengan ruam pada kulit, mengelupas, dan kemerahan.

Mual, sakit perut pada bahagian atas, kegatalan, hilang selera makan, kehilangan berat badan, air kencing berwarna gelap, najis berwarna gelap dan jaundis.

Sakit atau pendarahan apabila membuang air kecil.

Kurang kencing atau tidak kencing langsung.

Sakit sendi atau simptom selsema.

Mudah lebam, pendarahan luar biasa, atau bintik-bintik merah atau ungu di bawah kulit.

Sakit otot.

Colchicine

Juga merupakan ubat untuk merawat atau mencegah serangan gout. Ia berfungsi mengurangkan bengkak dan pembentukan hablur asid urik yang menyebabkan sakit pada sendi.

Antara kesan sampingan ubat ini adalah cirit-birit, loya, kekejangan, sakit perut dan muntah. Berhenti mengambil ubat ini jika terdapat kesan sampingan serius yang berlaku seperti:

Pendarahan atau lebam yang luar biasa.

Cirit-birit atau muntah yang teruk.

Lemah atau sakit otot.

Pucat atau perubahan warna pada bahagian bibir, lidah atau telapak tangan.

Demam dan sakit tekak berterusan.

Kadar denyutan jantung yang cepat.

Sesak nafas.

Masalah berkaitan buah pinggang (perubahan jumlah air kencing).

Jika anda mengalami simptom seperti di atas atau mungkin terdapat kesan lain yang tidak dinyatakan,selepas penggunaan ubat Allopurinol atau Colchicine, sila berjumpa doktor anda.


Hamil, Tapi Ada Tompokan Coklat Pada Seluar Dalam, Ini Tanda Gugur @ Sebab Lain?

Mengalami
spotting
 coklat
semasa mengandung
 pastinya mengundang kerisauan, kan? Namun dalam kebanyakan kes,
spotting
 hamil yang berlaku adalah keadaan biasa.

Jom ketahui dengan lebih lanjut mengenainya.

Untuk mendapatkan lebih banyak info tentang Kehamilan di Malaysia, sila dapatkannya
di sini.

Kehadiran
spotting
 coklat dalam tempoh kehamilan

Mengalami keputihan
 yang cair, berwarna jelas atau putih – nama saintifiknya leukorea – merupakan keadaan biasa bagi seorang wanita.

Cairan ini boleh hadir dalam pelbagai warna dan ia boleh menjadi petunjuk kepada masalah yang mungkin berlaku di
dalam faraj
.

Bahkan semasa berbadan dua,
hormon kehamilan
 yang dialami menjadikan
cairan faraj ini lebih pekat.

Namun kehadiran tompok darah coklat pada
wanita mengandung
 boleh menimbulkan kerisauan kerana warnanya seakan sama dengan darah.

Darah dalam
spotting
 kehamilan?

Seperti yang dijangka oleh ramai wanita dan mungkin menyebabkan kerisauan bagi
individu yang sedang hamil
, cecair berwarna coklat itu adalah cairan yang bercampur dengan darah lama.

Sesetengah darah pada rahim mengambil masa yang lebih lama untuk keluar dan apabila sudah terlalu lama, ia berubah menjadi coklat.

Ini akhirnya menyebabkan anda mengalami
spotting
 warna coklat.

Adakah keputihan berwarna coklat itu normal semasa hamil?

Berita baiknya, keputihan berwarna coklat semasa kehamilan biasanya normal dan kemungkinan tidak bermaksud ada yang tidak kena dengan anda atau
 bayi dalam kandungan
.

Punca
spotting
 coklat semasa mengandung

Penyebab
spotting
 hamil ini biasanya kerana kerengsaan.

Kenaikan
perubahan hormon
 dan peningkatan darah ke seluruh tubuh semasa hamil menjadikan serviks sangat sensitif.

Maka sebarang aktiviti seperti
hubungan seksual
 atau pemeriksaan pelvis boleh memburukkan keadaan.

Kesannya, anda mungkin akan mengalami tompok darah coklat.

Sekiranya anda sedang berada di
trimester ketiga kehamilan
, cairan coklat ini boleh menjadi tanda bahawa
tempoh untuk bersalin semakin dekat
.

Dalam beberapa minggu sehingga menjelang hari untuk
melahirkan anak
, tubuh akan menyingkirkan palam mucus
(mucus plug
) – gumpalan lendir yang menutup saluran pembukaan rahim semasa kehamilan.

Menghampiri hari untuk bersalin, anda mungkin akan mendapati ada cairan berwarna merah jambu atau coklat bersama darah.

Ini bermaksud masa untuk bayi anda melihat dunia semakin dekat!

Risiko komplikasi yang patut diketahui

Walau bagaimanapun, untuk keadaan yang jarang berlaku sama ada anda hamil atau tidak,
spotting
 warna coklat ini boleh menjadi petunjuk kepada masalah kesihatan serius.

Ia boleh menjadi tanda akan berlakunya
keguguran kandungan
,
kehamilan ektopik
, masalah dengan plasenta atau tanda jangkitan serviks mahupun rahim.

Pun begitu, untuk masalah jangkitan serviks atau rahim, ia biasanya disertai dengan gejala lain.

Jika pada bila-bila dalam tempoh kehamilan pelepasan faraj berwarna merah atau berlaku pendarahan, disertai kekejangan pada perut, kontraksi cepat mahupun sakit bahagian belakang, segeralah berjumpa doktor!

Lakukan ini jika alami
spotting
 coklat semasa hamil

Sekiranya terlihat
spotting
 hamil sekali-sekala selepas
hubungan intim
, ia berkemungkinan adalah keadaan biasa.

Jadi cuba perhatikan keadaan
seluar dalam
 untuk tempoh masa 1 atau 2 hari.

Sebaliknya, jika anda melihat tompok darah coklat atau darah selepas seks lebih daripada beberapa kali sebulan atau berlanjutan hingga beberapa minggu, dapatkan pemeriksaan doktor.

Malahan, sekiranya pelepasan faraj itu menimbulkan rasa gatal, disertai dengan bau menyengat atau kekejangan, berjumpalah dengan doktor.

Ini kerana ia mungkin merupakan tanda jangkitan atau masalah kesihatan lain yang lebih serius.

Untuk langkah keselamatan, pakar menasihatkan wanita mengandung untuk melakukan pemeriksaan doktor setiap kali berlakunya pendarahan atau
spotting
 hamil.

Walaupun ia mungkin bukan petunjuk kepada keadaan yang serius atau berbahaya, tetapi bukankah mencegah itu lebih baik daripada merawat?

Doktor akan melakukan
pemeriksaan ultrabunyi
 dan pelvis untuk memastikan anda dan kandungan berada dalam keadaan selamat.


Penyakit Injap Jantung

Definisi

Apa itu penyakit injap jantung?

Penyakit injap jantung ialah keadaan di mana fungsi injap jantung tidak berperanan seperti yang sepatutnya. Terdapat 4 injap dalam jantung yang berfungsi mengawal saluran darah ke arah yang betul.

Dalam setiap
degupan jantung,
 fungsi injap jantung terbuka dan tertutup. Apabila pembukaan atau penutupan injap jantung tidak berfungsi, ia boleh mengganggu aliran darah.

Penyakit injap jantung juga melibatkan sebarang keadaan jantung dan boleh membawa kepada pelbagai masalah jantung yang lain, seperti tekanan darah tinggi dan kegagalan jantung.

Apakah kebarangkalian penyakit ini?

Keadaan ini lebih kerap berlaku pada usia tua, tetapi penyakit ini boleh menjejaskan sesiapa pun tanpa mengira usia.

Kondisi ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom

Apakah simptom injap jantung?

Penyakit ini
boleh menyebabkan pelbagai simptom. Tanda dan simptomnya adalah:

Sesak nafas

Jantung berdegup laju

Keletihan

Ketidakselesaan atau kesakitan di dada

Pening atau lemah

Pengsan

Sakit kepala

Batuk

Pengekalan air, yang boleh mengakibatkan bengkak di bahagian bawah kaki dan abdomen

Edema pulmonari

Bengkak kaki, buku lali atau perut

Peningkatan berat badan yang cepat

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Jika anda mempunyai tanda atau simptom jangkitan seperti sakit tekak, sakit badan dan demam, sila hubungi doktor anda.

Tubuh badan setiap orang memberi tindak balas secara berbeza. Sebaik-baiknya berbincang dengan doktor anda tentang rawatan terbaik mengenai situasi anda.

Punca

Apakah punca penyakit injap jantung?

Dalam sesetengah kes, penyakit ini disebabkan kecacatan waktu lahir. Walau bagaimanapun, keadaan ini lebih kerap berlaku kerana masalah kesihatan.

Masalah kesihatan yang boleh membawa kepada kondisi ini ialah:

Endokarditis Infektif- keradangan tisu jantung

Demam Reumatik- penyakit keradangan disebabkan jangkitan bakteria streptokokkus

Aneurisma Aorta, bengkak atau
benjolan yang tidak normal pada aorta

Aterosklerosis- arteri menjadi keras

Degenerasi Myxomatous
– tisu penyambung dalam
injap mitral
menjadi lemah

Lupus- penyakit autoimun kronik’

Penyakit arteri koronori

Kardiomiopati dan syphillis

Penyakit tisu penyambung
 (connective tissue)

Ketumbuhan, ubat tertentu dan radiasi

Faktor risiko

Apakah yang meningkatkan risiko saya kepada penyakit injap jantung?

Terdapat banyak faktor risiko untuk keadaan ini berlaku, seperti:

Orang tua

Kurang menjalani aktiviti fizikal

Mempunyai sejarah
penyakit jantung, seperti endokarditis,
tekanan darah tinggi atau demam reumatik

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Untuk mendiagnosis penyakit ini, doktor akan memeriksa bunyi jantung anda melalui stetoskop semasa pemeriksaan fizikal.

Doktor akan mencari kelainan denyutan jantung yang mungkin menunjukkan masalah dengan fungsi injap jantung anda.

Ujian lain selepas ujian fizikal adalah ujian pengimejan dan ujian aliran darah. Kemudian, doktor mungkin akan memantau injap anda dan memilih rawatan yang sesuai.

X-ray dada: Ujian ini akan menunjukkan doktor bentuk, saiz dan kedudukan jantung kerana kadangkala penyakit ini menyebabkan jantung membesar

Ekokardiografi dan
ekokardiografi transesophageal:
 Ujian ini menggunakan gelombang bunyi (ultrabunyi) untuk menghasilkan imej terperinci jantung dan arteri yang mengelilinginya

Kateterisasi jantung: Ujian ini membolehkan doktor melihat jika terdapat sebarang ketidakstabilan dalam aliran darah yang mungkin disebabkan oleh injap anda

Bagaimana pesakit dirawat?

Berdasarkan keadaan fungsi injap jantung dan simptom, doktor akan mencadangkan beberapa rawatan untuk anda.

Anda mungkin dikehendaki untuk mendapatkan pengawasan perubatan yang konsisten, berhenti merokok jika anda merokok, dan mengamalkan diet yang sihat.

Doktor juga akan menetapkan beberapa ubat untuk merawat keadaan anda seperti penyekat beta
(beta blockers)
 dan penyekat saluran kalsium
 (calcium channel blocker)
 yang membantu mengawal kadar degupan jantung dan aliran darah; diuretik untuk mengurangkan pengekalan cecair; dan
vasodilators
 yang membuka atau melebarkan saluran darah.

Pembedahan diperlukan sekiranya anda berada dalam keadaan yang teruk.

Injap anda akan dibaiki sama ada

Menggunakan tisu anda sendiri

Menggunakan injap haiwan dalam penggunaan pengganti injap biologi

Injap yang disumbangkan daripada orang lain

Injap mekanikal

Injap buatan

Pencegahan

Apakah perubahan gaya hidup dan rawatan sampingan yang boleh saya ambil untuk menangani penyakit ini?

Perubahan gaya hidup dan rawatan sampingan berikut mungkin dapat membantu anda menangani penyakit injap jantung:

Ketahui jenis dan tahap penyakit injap anda

Maklumkan semua doktor dan doktor gigi bahawa anda mempunyai penyakit injap

Hubungi doktor jika anda mempunyai simptom jangkitan

Jaga kesihatan gigi dan gusi anda

Ambil antibiotik sebelum menjalani prosedur yang boleh menyebabkan pendarahan

Ambil ubat mengikut arahan doktor

Jumpa doktor anda dengan kerap

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


AWAS! Selalu Sakit Dada Semasa Bersenam? Ini Mungkin Tanda Sakit Jantung

Gaya hidup yang tidak aktif adalah salah satu faktor risiko utama untuk mendapat tanda penyakit jantung. Menurut Persekutuan Jantung Dunia, kurang bersenam boleh meningkatkan risiko masalah jantung sebanyak 50 peratus (%). Namun begitu, faktor risiko lain termasuk:

Pengambilan diet lemak tepu

Diabetes jenis 2

Tekanan darah tinggi atau hipertensi

Merokok

Kolesterol tinggi

Obesiti

Sejarah keluarga dengan penyakit jantung

Mengurangkan faktor risiko ini boleh merendahkan peluang serangan jantung atau strok dan
keperluan anda untuk prosedur perubatan berkaitan jantung, termasuk pembedahan pintasan.

Kekal aktif adalah cara terbaik untuk mengurangkan risiko penyakit jantung. Senaman aerobik seperti berjalan kaki telah terbukti dapat meningkatkan kesihatan jantung. Ia juga boleh membalikkan beberapa faktor risiko untuk penyakit kardiovaskular dengan membantu penurunan berat badan dan
menurunkan tekanan darah.

Walau bagaimanapun, senaman juga ada ketikanya boleh meningkatkan risiko serangan jantung terutama pada mereka yang mempunyai penyakit jantung dan tidak memantau aktiviti yang dilakukan dengan betul.

Mengapa saya perlu mengambil langkah berjaga-jaga?

Senaman adalah penting dalam membantu mencegah penyakit jantung. Ia umumnya selamat untuk kebanyakan orang, tetapi anda harus mengambil langkah berjaga-jaga, terutamanya jika:

Doktor anda memberitahu bahawa anda mempunyai satu atau lebih faktor risiko penyakit jantung.

Anda baru mengalami serangan jantung atau masalah jantung lain.

Anda tidak aktif sebelum ini.

Individu dengan penyakit jantung boleh bersenam dangan selamat jika mereka menilainya terlebih dahulu. Walau bagaimanapun, senaman tidak sesuai untuk semua orang yang mempunyai penyakit jantung.

Sekiranya baru mula bersenam, anda boleh memulakannya dengan perlahan bagi mengelak kesan buruk. Kemudian, bincang dengan doktor sebelum memulakan
program senaman baru.
Anda juga mungkin perlu memulakan senaman di bawah pengawasan perubatan.

Walaupun dengan langkah berjaga-jaga ini, namun sukar untuk doktor meramalkan masalah kesihatan yang mungkin anda alami ketika senaman.

Untuk lebih selamat, pertimbangkan diri anda dengan simptom yang mungkin mendatangkan
komplikasi yang berbahaya
. Ini kerana, menyedari beberapa tanda amaran biasa mengenai masalah yang berkaitan dengan jantung boleh menyelamatkan nyawa.

Tanda-tanda penyakit jantung

Walaupun anda pernah mendapat serangan jantung, namun anda mungkin akan mengalami simptom yang sama sekali lagi. Oleh itu, dapatkan segera rawatan perubatan jika muncul simptom seperti berikut:

Kesakitan/ketidakselesaan dada

Ramai orang mengaitkan kesakitan dada yang terjadi secara tiba-tiba dan kuat dengan serangan jantung. Ini kerana, sesetengah serangan jantung mungkin bermula dengan cara ini.

Walau bagaimanapun, ramai yang bermula dengan rasa tidak selesa, tekanan, kemerahan atau terasa penuh di tengah dada. Kesakitan boleh menjadi halus dan boleh datang dan pergi, jadi sukar untuk mengatakan apa yang tidak kena.

Jadi, apa yang boleh anda buat adalah berhenti bersenam dan dapatkan rawatan perubatan jika simptom ini berlangsung selama lebih daripada beberapa minit.

Nafas pendek

Rasa bernafas yang luar biasa dengan ketidakselesaan dada semasa aktiviti sering menjadi petanda kepada serangan jantung. Simptom ini boleh berlaku sebelum ketidakselesaan dada atau mungkin berlaku tanpa rasa tidak selesa pada dada.

Pening atau sakit kepala ringan

Walaupun aktiviti fizikal mungkin membuatkan anda berasa penat namun jika tiba-tiba merasakan pening dan sakit kepala semasa bersenam, itu petanda amaran yang anda patut berhenti dari melakukannya dengan segera.

Irama/degupan jantung tidak normal

Berasa degupan jantung anda yang melompat atau berdebar-debar menunjukkan masalah yang berkaitan dengan jantung. Dapatkan rawatan perubatan jika anda berasa
degupan jantung yang luar biasa
 semasa bersenam.

Ketidakselesaan di bahagian lain badan

Simptom boleh merangkumi ketidakselesaan atau rasa sakit di bahagian seperti lengan, belakang badan, leher, rahang atau perut.

Tanda penyakit jantung – berpeluh luar biasa

Walaupun berpeluh semasa bersenam adalah normal, namun begitu loya dan berpeluh sejuk adalah tanda amaran. Sesetengah orang yang mengalami serangan jantung telah mengatakan ia sesuatu yang sangat azab akan berlaku pada badan mereka. Jadi hati-hati semasa bersenam.

Bilakah saya perlu membuat panggilan kecemasan?

Apabila menghadapi masalah jantung, masa adalah sangat penting. Setiap kiraan kedua, jangan ambil pendekatan tunggu dan lihat atau cuba meneruskan senaman anda. Dapatkan bantuan perubatan jika anda fikir mungkin mengalami sebarang tanda amaran di atas.

Adalah dinasihatkan supaya menunggu tidak lebih daripada beberapa minit, paling kurang lima minit untuk menghubungi doktor. Jantung anda boleh berhenti berdegup semasa serangan jantung. Ahli perubatan kecemasan mempunyai pengetahuan dan peralatan yang diperlukan supaya ia berdegup semula.

Dapatkan bantuan orang lain memandu anda ke hospital dengan segera jika mengalami simptom serangan jantung secara tiba-tiba.

Apa yang patut saya sediakan?

Bersedia untuk menjawab soalan-soalan berikut jika mendapati diri anda di dalam bilik kecemasan setelah mengalami simptom-simptom yang mengganggu semasa bersenam:

Bilakah ketidakselesaan atau kesakitan anda bermula?

Apa yang anda lakukan apabila ketidakselesaan atau kesakitan bermula?

Adakah rasa sakit pada tahap yang paling kuat dengan serta-merta, atau adakah ia secara beransur-ansur meningkat?

Adakah anda perasan apa-apa simptom tambahan yang berkaitan dengan ketidakselesaan seperti mual, berpeluh, pening, atau berdebar-debar?

Pada skala 1 hingga 10, berapa angka yang akan digunakan untuk menggambarkan ketidakselesaan anda pada masa ini?

Jawab soalan-soalan ini dengan sebaiknya kerana ia dapat membantu pasukan perubatan memberikan penjagaan terbaik yang boleh menyelamatkan nyawa anda.

Apa yang boleh dijangkakan?

Kira-kira 600,000 orang mati akibat penyakit jantung setiap tahun. Sebab itu, senaman adalah satu cara untuk melawan statistik ini tetapi adalah penting untuk melakukannya dengan berhati-hati.

Ia boleh memberi manfaat dengan menggunakan monitor
kadar degupan jantung
 apabila anda bersenam. Sasarkan 60 hingga 80 peratus bagi kadar degupan jantung maksimum. Pastikan melaporkan apa-apa tanda amaran masalah jantung semasa bersenam.


Apa Yang Boleh & Tidak Boleh Dimakan semasa Hamil

Orang kata, wanita hamil kena jaga makan. Apa maksud disebaliknya? Tahukah anda bahawa terdapat sesetengah jenis makanan yang tidak boleh dimakan oleh wanita hamil. Dan, terdapat juga sesetengah makanan yang dikatakan tidak boleh diambil oleh ibu hamil, namun sebenarnya boleh dimakan asalkan dengan kuantiti yang sederhana. Ketahui jenis-jenis makanan tersebut dan alasan pantang-larang makan dibuat untuk ‘mak buyong’.

Durian

Mesti anda pernah dengar orang-orang tua melarang ibu hamil untuk makan buah durian, bukan? Larangan memakan raja segala buah ini dibuat kerana dikatakan terlalu ‘panas’ untuk mereka yang hamil.

Walau bagaimanapun, tiada sebarang kajian yang menunjukkan buah durian tidak selamat dimakan. Cuma, kandungan yang terdapat dalam buah durian, iaitu kandungan gula dan karbohidratnya begitu banyak dan boleh membahayakan ibu hamil yang menghidap diabetes. Kajian menunjukkan dua ulas durian yang bersaiz sederhana mengandungi kira-kira 60 kalori di dalamnya. Selain itu, durian juga menghasilkan banyak gas dalam perut dan usus, serta boleh menyebabkan ibu hamil mengalami kembung perut dan loya-loya.

Justeru itu, adalah lebih elok jika ibu hamil mengehadkan pengambilan makanan ini dengan maksimum dua ulas durian sehari atau kurangkan pengambilannya.

Coklat

Adakah coklat berbahaya kepada wanita hamil? Kebanyakan wanita hamil yang menggemari coklat ragu-ragu untuk menikmati makanan kegemaran mereka itu memandangkan coklat juga mempunyai kandungan kafein.

Wanita hamil dibenarkan memakan produk berasaskan koko ini hanya jika mereka tidak mempunyai alergi kepada koko dan coklat.

Menurut kajian, kandungan kafein yang terdapat pada coklat adalah rendah dan masih selamat untuk wanita hamil. Tambahan pula, coklat juga kaya dengan magnesium yang baik untuk perkembangan otak bayi di dalam rahim.

Selain itu, coklat juga membuatkan wanita hamil berasa lebih tenang dan mengurangkan tahap tekanan mereka.

Walau bagaimanapun, setiap makanan jika diambil secara berlebihan pasti terdapat kesan buruknya. Justeru itu, kepada penggemar coklat, anda masih boleh menikmati makanan kegemaran anda ini tetapi haruslah berpada-pada. Jangan lupa! Coklat yang manis juga mempunyai kandungan gula dan lemak yang banyak selain mengandungi kalori yang tinggi. Jadi, berpada-padalah dalam memilih makanan anda!

Sushi

Bergantung kepada proses sushi disediakan. Jika sushi telah dimasak, ya anda boleh makan, tetapi jika sushi dalam keadaan mentah, tidak digalakkan wanita hamil untuk makan. Sushi mentah mengandungi bakteria yang akan melemahkan wanita hamil. Sistem imunisasi badan anda terhalang semasa kehamilan, justeru itu badan anda tidak dapat menjaga fetus yang sedang membesar.

Parasit yang terdapat dalam makanan mentah akan menyebabkan wanita hamil dan janin mengalami kekurangan nutrien. Sebaik-baiknya wanita hamil perlu mendapatkan makanan yang telah dimasak sempurna bagi menjaga kesihatan diri dan kandungan.

Tapai

Adakah anda penggemar tapai? Tahukah mengapa nenek moyang kita tidak mengizinkan orang mengandung memakan tapai? Hal ini adalah kerana kebanyakan makanan yang ditapai akan mengeluarkan sedikit alkohol, memandangkan proses penapaian adalah proses menukarkan gula kepada asid, gas dan alkohol.

Bagi wanita hamil yang sensitif, memakan tapai pada awal kehamilan (trimester pertama) boleh menyebabkan keguguran dan memakan tapai pada trimester ketiga juga boleh menyebabkan kelahiran pramatang.

Hal ini berlaku kerana alkohol yang terdapat dalam makanan itu cepat sampai kepada bayi melalui plasenta. Bukan itu sahaja, wanita yang memakan terlalu banyak tapai juga boleh menyebabkan kerosakan pada sel-sel otak dan sistem saraf pada bayi yang dikandung.

Nanas

Nanas turut dikategorikan sebagai makanan yang tajam oleh orang dulu-dulu. Nanas mengandungi enzim bromelain yang boleh mempercepatkan proses kelahiran. Walau bagaimanapun, menurut pakar, kandungan enzim bromelain dalam sebiji nanas terlalu sedikit untuk mempercepatkan kelahiran atau menyebabkan keguguran. Sebaliknya, enzim bromelain dalam tujuh biji nanas boleh mempercepatkan kelahiran.

Meskipun begitu, tidak dapat dinafikan terlalu banyak nanas yang dimakan boleh menyebabkan seseorang itu mengalami sakit perut dan cirit birit yang serius. Justeru itu, berpada-padalah!


Masalah Pundi Kencing

Semua individu akan mengosongkan pundi kencing berkali-kali setiap hari. Proses yang sama berulang tanpa henti walaupun ketika anda tidur.
Meskipun ia nampak mudah, namun ramai yang masih tidak tahu apa yang harus dilakukan untuk
menjaga kesihatan pundi kencing
 mereka.
Kenali sakit pundi kencing secara menyeluruh dalam artikel ini.

Selepas baca, jangan lupa kongsikan dengan yang lain ya!

Untuk mendapatkan lebih banyak info tentang Masalah Pundi Kencing, sila dapatkannya
di sini.

Kenali pundi kencing

Terletak rapi di bahagian bawah perut, pundi kencing adalah salah satu organ berongga seperti belon dalam tubuh kita. Fungsi utamanya adalah untuk menyimpan air kencing.

Apabila anda semakin tua, struktur dan fungsi pundi kencing akan berubah. Salah satu perubahan yang paling ketara ialah tisu elastik pundi kencing menjadi kurang tegang dan mengeras.

Pundi kencing yang hilang ketegangan tidak akan dapat menahan isipadu air kencing seperti sebelumnya. Oleh itu, anda akan kerap ke tandas untuk membuang air kecil.

Selain itu, otot dinding pundi kencing dan lantai pinggul atau pelvis akan menjadi lemah setara dengan proses penuaan, menjadikannya lebih sukar untuk mengosongkan pundi kencing sepenuhnya.

Tanda

Apakah gejala sakit pundi kencing?

Setiap individu mempunyai keupayaan pundi kencing yang berbeza. Akan tetapi, terdapat beberapa simptom tertentu yang menunjukkan sakit pundi kencing.

Sekiranya anda mempunyai tanda dan gejala masalah pundi kencing seperti berikut, berbincanglah dengan doktor anda.

Salah satu simptom yang sering dikaitkan dengan sakit pundi k
encing ialah kurang keupayaan untuk mengawal kencing, juga dikenali sebagai inkontinen urin.

Inkontinen urin ialah masalah utama dalam kalangan warga tua, dan boleh menjadi lebih teruk dengan peningkatan usia
.
 Jika melihat dari sudut jantina pula, wanita lebih berisiko untuk mengalami keadaan ini berbanding lelaki.

Ini tanda masalah inkontinen urin:

Air kencing mudah meleleh ketika batuk, bersin atau ketawa. Keadaan ini dipanggil stres inkontinen dan berlaku kerana kelemahan otot pundi kencing

Lebih kerap membuang air kecil daripada normal tetapi dalam kuantiti yang sedikit

Tidak sempat ke tandas untuk membuang air kecil dan terkencing dalam seluar

Tidak mampu mengawal pembuangan air kecil

Selain itu, tanda dan gejala sakit pundi kencing yang lain boleh merangkumi:

Bangun berkali-kali pada waktu malam untuk membuang air kecil

Keperluan mendadak dan terdesak untuk membuang air kecil

Sakit atau rasa terbakar sebelum, semasa atau selepas membuang air kecil

Air kencing lebih keruh atau berdarah

Mempunyai masalah untuk memulakan atau mengalami aliran lemah semasa kencing

Sukar untuk mengosongkan pundi kencing sepenuhnya

Bilakah perlu jumpa doktor?

Jika anda mempunyai simptom sakit pundi kencing, seperti masalah membuang air kecil, hilang kawalan pundi kencing, sering bangun tidur untuk kencing dan sakit di bahagian pelvis, berjumpalah dengan doktor segera.

Sakit pundi kencing boleh mempengaruhi kualiti hidup anda dan menyebabkan masalah kesihatan yang lain.

Doktor akan mengesyorkan rawatan yang sesuai atau perubahan gaya hidup yang diperlukan mengikut keadaan anda.

Berundinglah dengan doktor jikalau anda:

Tidak dapat membuang air kecil atau mengosongkan pundi kencing anda

Membuang air kecil terlalu kerap, lebih daripada 8 kali sehari

Melihat darah dalam air kencing, juga dikenali sebagai hematuria

Mempunyai
simptom jangkitan pundi kencing,
 termasuk rasa sakit yang terlampau semasa kencing

Simptom tersebut boleh menjadi tanda amaran masalah kesihatan yang lebih serius, termasuklah keradangan bahkan kanser pundi kencing.

Punca bagi wanita

Punca masalah pundi kencing untuk wanita

Sesetengah peristiwa hidup dan masalah kesihatan tertentu boleh melemahkan otot lantai pelvis wanita. Keadaan ini boleh menjurus kepada stres inkontinen.

Beberapa punca biasa yang dikenal pasti ialah:

Kehamilan dan kelahiran anak

Trauma atau kecederaan seperti serangan seksual

Menopaus

Organ peranakan jatuh, selalunya dalam kes prolaps organ pelvis

Otot lantai pinggul yang lemah boleh menyukarkan pundi kencing anda untuk menahan air kencing semasa mengalami tekanan. Selain itu, ia juga boleh menyebabkan kesukaran menahan tinja atau masalah kawalan usus.

Stres inkontinen berlaku apabila beberapa pergerakan anda seperti batuk, bersin atau ketawa memberi tekanan kepada pundi kencing dan menyebabkan ia ‘bocor’.

Punca bagi lelaki

Punca sakit pundi kencing untuk lelaki

Bagi kaum lelaki pula, inkontinen urin sering berlaku sekiranya terdapat masalah prostat. Lelaki mempunyai kelenjar prostat yang mengelilingi pembukaan pundi kencing.

Seiring dengan proses penuaan, saiz prostat juga akan bertambah besar. Apabila prostat menjadi terlalu besar, ia merupakan suatu masalah kesihatan iaitu penyakit prostat bengkak (
benign prostate hyperplasia
).

Lelaki yang mempunyai prostat besar mungkin mengalami masalah seperti berikut:

kesukaran untuk membuang air kecil

aliran air kencing yang lemah

kesukaran untuk mengosongkan pundi kencing sepenuhnya

Di samping itu, lelaki yang mempunyai sejarah kanser prostat akan mengalami inkontinen urin dalam jangka masa pendek atau panjang. Kanser tersebut boleh menyekat atau merosakkan saluran kencing.

Selain daripada sel kanser, pembedahan, perubatan radiasi atau rawatan kanser prostat lain boleh mengakibatkan kerosakan saraf, kekejangan pundi kencing atau stres inkontinen.

Walaupun begitu,
masalah kawalan pundi kencing
 selepas kanser prostat selalunya bertambah baik dari semasa ke semasa.

Punca lain

Masalah kesihatan lain, terutama sekali berkaitan dengan sistem saraf anda dan faktor gaya hidup boleh menyumbang kepada peningkatan masalah pundi kencing dalam kalangan masyarakat kita.

Masalah kesihatan

Masalah kesihatan atau perubahan tertentu boleh menjurus kepada masalah pundi kencing, termasuklah:

Penuaan

Jangkitan pundi kencing

Sembelit yang kerap dan berpanjangan

Kecacatan semasa kelahiran

Saluran kencing tersumbat, sama ada disebabkan oleh tumor atau
batu karang

Batuk kronik yang berpanjangan

Diabetes

Berat badan berlebihan atau obesiti

Sesetengah masalah kesihatan hanya berlaku untuk jangka pendek, seperti batuk atau sembelit. Ia boleh menyebabkan
 kurang keupayaan untuk mengawal air kencing
 sementara sahaja.

Selain itu, masalah sistem saraf adalah penyebab umum untuk inkontinen urin. Ia berlaku apabila otak anda tidak menyampaikan isyarat yang betul pada
sistem urinari
,
 biasanya pundi kencing, otot sphinkter atau kedua-duanya untuk menjalankan tugasnya.

Saraf dan otot pundi kencing boleh terjejas dan rosak disebabkan oleh:

Penyakit Alzheimer

Strok

Penyakit Parkinson

Diabetes

Kecederaan saraf tunjang

Kegelisahan

Penyakit sklerosis berbilang (
multiple sclerosis
)

Faktor gaya hidup

Terdapat beberapa faktor gaya hidup yang boleh mempengaruhi kesihatan pundi kencing anda, termasuklah:

Tabiat makan yang menyebabkan sembelit seperti kurang mengambil sayur-sayuran dan buah-buahan

Gemar minum minuman beralkohol, berkafein tinggi atau berkarbonat

Ubat-ubatan tertentu

Tidak gemar melakukan aktiviti fizikal atau bersenam

Merokok

Penyakit pundi kencing lazim di Malaysia

1. Pundi kencing terlebih aktif (OAB)

Pundi kencing terlebih aktif
adalah nama yang diberikan kepada sekumpulan gejala pundi kencing
. Ingat ya, ia bukannya sejenis penyakit!

Gejala yang paling biasa adalah hilang kawalan atau tinggi keinginan untuk membuang air kecil. Sesetengah individu akan terkencing ketika merasa keinginan tersebut.

Simptom lain adalah keperluan kencing berkali-kali sama ada siang atau malam.

OAB pada dasarnya ialah desakan perasaan bahawa anda ‘mesti’ kerap pergi ke tandas dengan segera.

2. Keradangan pundi kencing

Keradangan pundi kencing atau interstitial cystitis
ialah salah satu masalah pundi kencing kronik
.
 Ia berkait dengan perasaan sakit dan tekanan di kawasan pundi kencing.

Bersama-sama dengan rasa sakit tersebut, gejala salur kencing bahagian bawah juga akan muncul yang telah berlangsung lebih dari enam minggu tanpa mengalami jangkitan atau sebab-sebab lain yang jelas.

3. Retensi urin

Retensi urin ialah satu keadaan di mana pundi kencing anda tidak dapat dikosongkan sepenuhnya
walaupun penuh dan anda mempunyai rasa yang kuat untuk kencing.

Ia boleh berlaku untuk jangka masa pendek atau panjang, iaitu akut atau kronik. Walaupun retensi urin boleh mempengaruhi sesiapa sahaja, namun ia berlaku lebih kerap dalam kalangan lelaki berusia.

Langkah mengatasi

Selain menerima rawatan daripada doktor anda, masalah pundi kencing juga boleh diatasi dengan perubahan gaya hidup, senaman yang sesuai dan sebagainya.

1. Perubahan gaya hidup

Masalah pundi kencing senang untuk diatasi dengan beberapa perubahan kehidupan harian anda. Antaranya termasuklah:

Minum jumlah air yang betul pada waktu yang tepat

Menjadi lebih aktif dari segi fizikal

Jaga berat badan ideal mengikut indeks jisim badan (BMI)

Elakkan sembelit daripada berlaku

Terapkan inisiatif untuk berhenti merokok

2. Latihan pundi kencing

Latihan pundi kencing adalah ketika anda membuang air kecil mengikut jadual untuk membantu mengurangkan kebocoran.

Berdasarkan diari harian yang dibekalkan, doktor akan mencadangkan anda untuk membuang air kecil mengikut jadual yang ditetapkan.

3. Senaman otot lantai pinggul (pelvis)

Otot lantai pelvis yang kuat boleh menahan air kencing lebih baik berbanding dengan otot yang lemah.

Anda boleh menguatkan otot tersebut dengan melakukan latihan Kegel. Latihan ini melibatkan proses mengetat dan mengendurkan otot yang mengawal aliran air kencing.

Kajian mendedahkan wanita yang kerap mengamalkan Kegel lebih baik dalam mengawal air kencing berbanding wanita yang tidak amalkan latihan tersebut.

Lelaki juga boleh mendapat manfaat daripada latihan Kegel. Proses menguatkan otot-otot ini boleh membantu mengurangkan lelehan selepas membuang air kecil.

4. Kawal keinginan untuk membuang air kecil

Dalam sesetengah kes, anda boleh mengawal atau menahan keinginan yang kuat untuk membuang air kecil. Dengan latihan pundi kencing seperti itu, anda tidak perlu tergesa-gesa untuk mencari tandas.

Sebilangan individu cuba untuk melakukan aktiviti yang digemari untuk mengalihkan perhatian mereka daripada kerap membuang air kecil.

Kesimpulan

Masalah pundi kencing adalah suatu perkara yang biasa. Namun, masih ramai individu yang berasa malu untuk berbicara mengenainya.

Sekurang-kurangnya, berbincanglah dengan doktor jika anda mengalami apa-apa tanda dan gejala seperti yang disenaraikan dalam artikel ini.


Kulit Jari Keras Dan Menebal? Kalau Anda Penghidap Diabetes, Ini Mungkin Puncanya

Masalah kulit merupakan antara komplikasi biasa yang boleh berlaku kepada penghidap diabetes. Ini termasuklah isu kulit jari kering dan kulit keras di jari tangan. Apakah punca bagi keadaan ini?

Kami jelaskan simptomnya dan apakah maksud penyakit tersebut yang sebenarnya.

Untuk mendapatkan lebih banyak info berkenaan Kencing Manis, anda boleh klik
di sini
.

Penyakit sklerosis digital: Kulit jari kering dan keras

Berdasarkan namanya, anda mungkin tidak dapat membayangkan lagi apakah sebenarnya penyakit ini.

Untuk makluman anda,
sklerosis bermaksud
 proses pengerasan dan pengeringan tisu badan yang disebabkan oleh keadaan keradangan.

Digital atau digit pula merujuk kepada jari-jari tangan.

 Jadi, secara umumnya
sklerosis digital
 bermaksud keadaan kulit jari menjadi ketat, keras atau menebal yang kemudiannya mengubah rupa dan mengehadkan pergerakan jari.

Adakah sklerosis digital sama dengan dermopati diabetik?

Jawapannya adalah tidak sama sekali.

Walaupun kedua-duanya merupakan penyakit kulit akibat daripada
komplikasi diabetes
, namun ia sangat berbeza.

Anda boleh melihat maksud sklerosis digital seperti yang telah dijelaskan di atas.

Manakala
dermopati diabetik
 pula bermaksud keadaan kulit yang menyebabkan kelepuhan kulit hiperpigmen yang kecil dan berbentuk bulat.
Ia juga hanya berlaku pada tulang kering.

Meskipun kedua-duanya sangat berbeza, namun penyakit-penyakit ini muncul disebabkan oleh kesan keadaan diabetes yang berlaku pada tubuh.

Kulit jari kering, antara simptom utama sklerosis digital

Bagi pesakit diabetes, mereka mempunyai simptom khusus yang menunjukkan berlakunya
sklerosis digital
.

Simptom tersebut ialah kulit jari kering dan kulit keras di jari tangan.

Ia tidak menyakitkan namun boleh mengurangkan sensasi atau deria rasa pada jari-jemari anda.

Selain itu, kulit keras di jari tangan juga boleh menyebabkan ketidakselesaan yang berpanjangan memandangkan jari akan
terasa lebih ketat
 atau tegang berbanding biasa.

Untuk makluman anda, perubahan pada kulit jari ini boleh berlaku secara perlahan-lahan dalam bentuk yang tidak simetri atau sama.

Jari anda mungkin tidak terasa sakit, namun lama-kelamaan ia semakin kurang sensitif dan mati deria rasa.

Keadaan ini boleh berlaku pada kedua-dua belah tangan anda, khususnya pada bahagian belakang jari.

Bukan itu sahaja, ia juga boleh merebak sehingga ke kawasan lengan dan juga badan.

Punca kulit jari kering bagi penghidap diabetes

Sehingga kini, punca yang menyebabkan kulit keras di jari tangan tidak dapat diketahui dengan tepat.

 Namun, kebanyakan doktor dan pakar perubatan berpendapat bahawa ia boleh berlaku disebabkan pelbagai faktor.

Antara faktor utamanya ialah tahap
gula darah
 yang tinggi dalam badan.

Untuk pengetahuan pembaca,
paras gula darah
 yang terlalu tinggi sebenarnya boleh menyebabkan keradangan dalam badan pesakit diabetes.

Lama-kelamaan, keradangan yang berlaku ini boleh merosakkan pembuluh-pembuluh darah kecil dan juga saraf terutama sekali pada anggota badan yang paling hujung.

Kesannya, aliran darah akan terganggu dan tidak berjalan dengan lancar seperti yang sepatutnya.

Apabila aliran darah tersekat, kulit akan mengalami kekurangan penerimaan oksigen dan juga nutrisi.

 Akibatnya, kulit yang sepatutnya
kekal lembap
 perlahan-lahan menjadi kering, tebal dan keras.

Selain daripada paras gula yang tinggi, kulit jari kering juga boleh terjadi disebabkan oleh glikasi.

Glikasi merupakan satu proses di mana gula yang berada di luar aliran darah mengikat dengan protein.

 Ini
termasuklah kolagen
 yang bertanggungjawab dalam penyusunan sel kulit dan juga sendi.

Glikasi yang berlaku dalam tempoh yang agak panjang boleh menyebabkan sendi dan kulit yang mengeras.

Apa yang pesakit diabetes perlu buat?

Sklerosis digital merupakan satu keadaan yang biasa berlaku dalam kalangan
pesakit diabetes
.

Buat masa ini, sklerosis digital tidak mempunyai penawar atau ubat. Namun, ia boleh dicegah dan dikawal dengan melakukan aktiviti tertentu.

Antaranya seperti menjaga atau mengawal
paras gula darah
 setiap masa, kerap bersenam selain makan secara sihat.

Kesemua ini boleh membantu mencegah dan mengawal sklerosis digital daripada menjadi lebih teruk.

Kesimpulan

Sekiranya anda menghidap diabetes dan menyedari keadaan kulit jari anda semakin keras, berjumpalah dengan doktor untuk melakukan pemeriksaan lanjut.

 Sklerosis digital bukanlah satu penyakit kronik atau serius.

Namun, jika ia terus dibiarkan tanpa sebarang kawalan, anda mungkin akan mengalami ketidakselesaan yang berpanjangan sehingga sukar untuk menggerakkan sendi jari tangan.

Oleh itu, cegahlah ia sebelum menjadi lebih parah.


Bayi Baru Lahir Selalu Terjaga Lewat Malam? Ini Waktu Tidur Bayi 0-3 Bulan

Bagaimana untuk menentukan waktu tidur bayi 0-3 bulan, ya? Umumnya, setiap bayi adalah unik dan ini bermakna mereka juga mempunyai corak tidur berbeza berbanding yang lain. Ada bayi yang akan tidur untuk tempoh lama dan terdapat juga sebaliknya.

Untuk mendapatkan lebih banyak info tentang Keibubapaan, sila dapatkannya
di sini.

Fahami tempoh waktu tidur bayi 0-3 bulan

Bayi baru lahir
 hingga berusia 3 bulan harus mendapatkan tidur antara tempoh 14-17 jam dalam masa 24 jam.

Biasanya si manja akan dapat menyesuaikan diri dengan rutin
tidur siang
 untuk 2-3 kali, diikuti dengan tempoh tidur malam lebih lama selepas menyusu lewat malam.

Tempoh waktu tidur bayi mengikut umur antara baru lahir hingga berusia 2 tahun:

Bayi baru lahir
 Jumlah jam tidur: 16 jam (tidur malam:
8-9 jam,
siang: 8 jam)

Bayi 1 bulan
 Jumlah jam tidur: 15.5 jam (tidur malam:
8-9 jam,
siang: 7 jam)

Bayi 3 bulan
 Jumlah jam tidur: 15 jam (tidur malam:
9-10 jam,
siang: 4-5 jam)

Bayi 6 bulan
 Jumlah jam tidur: 14 jam (tidur malam: 10
 jam,
siang: 4 jam)

Bayi 9 bulan
 Jumlah jam tidur: 14 jam (tidur malam: 11
 jam,
siang: 3 jam)

Waktu tidur bayi 1-2 tahun

Bayi 1 tahun
 Jumlah jam tidur: 14 jam (tidur malam: 11
 jam,
siang: 3 jam)

Bayi 1 tahun setengah
 Jumlah jam tidur: 13.5 jam (tidur malam: 11
 jam,
siang: 2.5 jam)

Bayi 2 tahun
 Jumlah jam tidur: 13 jam (tidur malam: 11
 jam,
siang: 2 jam)

Bilakah bayi bersedia untuk tidur?

Anda boleh membantu bayi tidur dengan mengenal pasti tanda mereka bersedia untuk melelapkan mata.

Si manja mungkin menunjukkan tanda-tanda bersedia untuk tidur dengan:

Menggosok mata

Menguap

Termenung

Meragam

Persekitaran semasa waktu tidur bayi 0-3 bulan

Sudah tentu persekitaran tidur bayi adalah penting untuk dipertimbangkan.

Sama seperti indivi
du dewasa
, persekitaran yang salah boleh menyukarkan anak kecil untuk tidur dan mungkin membuatkan mereka kekal berjaga.

Antara perkara yang boleh dilakukan:

Tutup sebarang gangguan seperti
televisyen
 atau gajet lain

Pastikan lampu malap dan persekitaran senyap

Pakaikan pakaian selesa untuk tidur

Pastikan bilik sejuk dan nyaman

Susukan mereka dan tukarkan
lampin
 baharu

Sentiasa pastikan ruang tidur bayi selamat dan posisi
tidur bayi telentang

Waktu tidur bayi 0-3 bulan: Bantu si manja lena

Anda boleh mula memperkenalkan rutin waktu tidur yang akan menjadi kebiasaan untuk si manja, seperti mandi, membaca dan menyanyi bagi menenangkan bayi dan menandakan hari sudah malam.

Sesetengah
bayi suka dibedung
. Ia sesuai dilakukan sehingga mereka mampu bergolek sendiri – dalam lingkungan usia 3 hingga 4 tahun.

Walau apa pun rutinnya, anda perlu memastikan ia dilakukan secara konsisten dan si manja akan mengaitkannya dengan waktu untuk melelapkan mata.

Jika anda membuaikan bayi untuk tidur malam, si manja juga akan menjangkakan untuk dibuai apabila terjaga pada
waktu malam.

Cara terbaik, adalah untuk meletakkan si manja ke dalam
katil bayi
 semasa mereka dalam keadaan mengantuk. Cara ini dapat membantu bayi belajar untuk tidur sendiri.

Sesetengah bayi akan menggeliat, merengek dan menangis sedikit sebelum tertidur dengan sendirinya.

Sekiranya itu situasi yang dialami, anda boleh membiarkan si manja bersendirian selama beberapa minit – untuk menenangkan diri – melainkan jika ia berlaku kerana
bayi lapar
 atau sakit.

Jika terdapat kemungkinan bayi akan bangun pada awal pagi untuk menyusu, beberapa perubahan kecil mungkin membantu.

Ibu mungkin boleh
mengejutkan bayi untuk menyusu
 pada lewat malam, mengikut kesesuaian jadual tidur kalian.

Contohnya, jika bayi tidur selepas sesi penyusuan sekitar jam 7 malam dan akan bangun kembali pada pukul 2 pagi untuk menyusu.

Mungkin anda boleh mengejutkan si kecil sekitar jam 11 malam dan tidurkan bayi selepas itu. Mereka mungkin akan bangun menyusu pada pukul 5 atau 6 pagi keesokan hari.

Tetapi pastikan ia dilakukan secara konsisten untuk membiasakan bayi dengan rutin ini.

Hadkan interaksi malam semasa waktu tidur bayi 0-3 bulan

Bagaimana anda
berinteraksi dengan bayi
 sekiranya mereka bangun pada waktu malam?

Ia bukanlah sesuatu keadaan luar biasa untuk bayi terjaga seketika, merengek dan menggeliat sebelum tertidur kembali.

Jika anda cenderung untuk segera mendapatkan bayi, cuba untuk bertenang seketika dan biarkan si manja menenangkan diri mereka.

Selalunya, bayi boleh tidur semula dengan sendirinya. Sebaliknya jika anda membangunkan mereka, ia boleh menyukarkan si manja untuk tidur kembali.

Jika bayi bangun dan perlu disusukan atau
menukar lampin
, pastikan interaksi yang dilakukan pada tahap minimum.

Elakkan bermain, menghidupkan lampu atau melakukan apa sahaja yang menandakan ‘sudah tiba masa untuk bangun dan aktif’.

Baca juga:

Peraturan semasa tidur

Membiarkan si manja tidur secara meniarap semasa waktu tidur bayi 0-3 bulan meningkatkan risiko halangan tidur dan menghirup semula karbon dioksida sendiri. Mereka juga berisiko untuk lemas pada tilam yang lembut jika menghadap ke bawah.

American Academy of Pediatrics
 (AAP) menyarankan untuk sentiasa memastikan bayi tidur secara menelentang bagi mengurangkan risiko
sindrom kematian bayi mengejut (SIDS).

Elakkan juga untuk meletakkan sebarang item di dalam buaian atau katil bayi yang boleh menghalang pernafasan mereka seperti selimut,
stuffed animal
 dan bantal.

Bersedia terima kebenaran

Setiap
ibu bapa
 akan berharap bayi akan tidur sepanjang malam.

Namun hakikatnya anda perlu bersabar kerana si manja perlu membiasakan diri dengan rutin waktu tidur bayi 0-3 bulan yang baharu.

Tempoh melelapkan mata juga adalah berbeza secara dramatik bagi setiap anak kecil. Jadi elakkan untuk membuat perbandingan tabiat tidur si manja dengan bayi lain.


3 Situasi Alat Mengendong Bayi Boleh Bahayakan Si Kecil, Semak Sebelum Guna, Ibu!

Jika anda ingin menyiapkan kerja rumah, tetapi dalam masa yang sama perlu menjaga bayi, maka penggunaan alat mengendong bayi adalah pilihan yang baik. Namun, adakah alat mengendong bayi seperti anduh bayi atau
baby carrier
selamat untuk bayi anda? Beberapa langkah pencegahan mudah boleh memastikan si manja anda selamat semasa anda mengendongnya.

Sebelum mengendong bayi, baca dahulu arahan yang disertakan pada anduh bayi dengan teliti. Paling utama, periksa berat minimum pada anduh sebelum meletakkan bayi baru lahir anda di dalamnya. Ini kerana, bayi yang mempunyai berat kurang daripada 2.5kg berisiko untuk lemas di dalam anduh

Semasa mengendong bayi, pantau aliran udara bayi supaya tidak terhalang. Anda perlu memastikan muka si manja tidak ditutupi dengan anduh dan pantaunya sepanjang masa

Berhati-hati semasa dan selepas penyusuan. Jika anda menyusukan bayi di dalam anduh, pastikan anda ubah posisi bayi selepas menyusukannya supaya kepalanya dapat menghadap muka dan tubuh anda

Begitu juga jika anda ingin menunduk semasa sedang mengendong bayi. Jika anda ingin menunduk untuk mengambil barang atau sesuatu, bengkokkan lutut anda dahulu. Jangan menundukkan pinggang anda jika ingin mengambil barang yang terjatuh. Ini adalah bagi memastikan bayi anda terletak selamat di dalam anduh

Kerap perhatikan bayi. Pastikan bayi anda kekal berada pada posisi yang selamat

Sebelum mengendong bayi, sentiasa periksa dahulu anduh. Pastikan tali dan kain anduh dalam keadaan baik sebelum meletakkan bayi anda

Gunakan anduh bayi yang sesuai dengan berat dan umur si manja

Walau bagaimanapun, anduh boleh jadi merbahaya pada bayi, jika bayi mengalami keadaan di bawah:

Fabrik anduh menekan hidung dan mulut bayi menyebabkan bayi sukar untuk bernafas dan lemas. Ini berlaku apabila anda meletakkan bayi baru lahir pada anduh. Bayi baru lahir mempunyai otot leher yang lemah dan mereka belum boleh menyeimbangkan kepala.

Jika bayi diletakkan pada posisi dagu mereka menunduk ke dada orang yang mengendongnya, tidak kiralah ibu ataupun bapa. Posisi sebegini akan mengehadkan aliran udara dan bekalan oksigen bayi, serta menghalang bayi untuk menangis meminta tolong dan bayi juga akan lemas.

Bayi yang lahir pramatang dan mengalami berat badan kurang daripada 2.5 kg berisiko lemas jika diletakkan dalam anduh.


Bagaimana Hipertensi Menyebabkan Strok?

Strok atau angin ahmar adalah satu keadaan yang mana berlakunya penyempitan salur darah ke bahagian otak atau salur darah pecah. Sebahagian daripada tisu otak akan rosak disebabkan kekurangan bekalan oksigen. Apabila bahagian tisu itu rosak, ia akan mati kemudiannya fungsi otak akan hilang.

Pakar mengatakan 80% strok boleh dicegah. Cara terbaik adalah memastikan tekanan darah anda dalam lingkungan yang sihat iaitu lebih rendah daripada 120/80.

Bagaimana hipertensi meningkatkan risiko strok?

Tekanan darah tinggi di semua saluran darah akan melemahkan dan menjejaskannya kepada kerosakan. Jantung anda juga perlu bekerja lebih keras untuk memastikan peredaran darah anda.

Sebaik sahaja saluran darah melemahkan, ia lebih cenderung untuk tersumbat. Ini boleh menyebabkan strok iskemia dan hipertensi adalah penyebab utama strok jenis ini dan juga serangan iskemia sementara.

Kurang kerap, hipertensi dikaitkan dengan strok hemoragik (berdarah) apabila saluran darah di otak pecah dan kebocoran darah ke otak.

Bagaimana tekanan darah tinggi menyebabkan strok?

Hipertensi meletakkan arteri di bawah tekanan yang berterusan. Seperti tayar yang terlalu berat, terlalu banyak daya di dalam saluran darah anda merosakkan dinding arteri dan menjadikannya lemah.

Terdapat dua jenis strok utama:

1. Strok akibat aliran darah tersumbat

Bagi anda yang mengalami strok disebabkan sesuatu, biasanya pembekuan, menghalang aliran darah ke otak. Ia dikenali strok iskemia. Tanpa oksigen, sel-sel otak mula mati dalam beberapa minit. Biasanya pembekuan terhasil sama ada di saluran darah yang tersumbat atau tempat lain di dalam badan dan kemudian mencapai ke otak.

Pembekuan berlaku lebih kerap dengan tekanan darah tinggi kerana ia mempercepatkan arteriosklerosis, suatu keadaan yang membuat arteri anda menjadi lebih keras, sempit, dan tersumbat dengan plak lemak. Hipertensi juga menjadikan anda lebih cenderung mengalami pemfibrilan atrium (AFib). Ia menyebabkan darah berkumpul di dalam hati, di mana bekuan boleh terbentuk. AFib sangat berbahaya kerana ia meningkatkan peluang anda untuk mendapat stroke lima kali ganda. Tetapi ada rawatan untuknya.

2. Stok akibat perdarahan di dalam atau di sekitar otak

Ini adalah strok “pendarahan”. Ia cenderung menjadi lebih serius dan lebih pantas daripada yang berasaskan bekuan. Sebuah saluran darah yang lemah pecah biasanya disebabkan oleh aneurisme (
dinding vesel darah atau jantung yang terdilat akibat kecacatan kongenital, jangkitan, kecederaan atau keadaan jana rosot),
 tempat yang meningkatkan tekanan. Tekanan darah tinggi merosakkan arteri dan menjadikannya lebih cenderung untuk terkoyak atau pecah.

Hipertensi juga boleh menyebabkan bekuan membawa kepada “strok mini” yang sementara. Serangan iskemik sementara, atau TIA, adalah apabila bekuan dibubarkan atau ditanggalkan dengan sendirinya. Kebanyakan orang pulih sepenuhnya dari TIA, tetapi ia adalah amaran bahawa strok yang penuh sesak mungkin akan datang. Hipertensi menjadikan TIA lebih cenderung dengan cara yang sama bagi strok iskemia dengan menyempitkan arteri dan menjadikannya lebih besar untuk plak dan pembekuan darah terbentuk.

Sekiranya tekanan darah anda tidak terkawal, segera berjumpa doktor dan sentiasa mengawal pengambilana pemakanakan anda.


Ibu Hamil Nak Turunkan Paras Gula Darah? Ikut 7 Cara 'Simple' Ini

Tahukah anda, wanita hamil berpotensi mendapat diabetes gestasi jika pemakanan hariannya tidak dikawal langsung?
Jadi,
bagi mengurangkan risiko mendapat masalah kencing manis
, ibu perlulah mengamalkan beberapa kaedah pemakanan yang tepat.
Apakah jenis makanan atau cara menurunkan gula darah pada ibu hamil agar tidak mendapat diabetes gestasi?

Untuk mendapatkan lebih banyak info tentang Kehamilan, sila dapatkannya
di sini.

7 cara menurunkan gula darah pada ibu hamil yang boleh diamalkan

Ada beberapa cara menurunkan gula darah pada ibu hamil yang sangat mudah untuk dipraktikkan.

 Mungkin sebelum ini anda tidak tahu mengenainya justeru adalah lebih baik untuk anda melihat kepada 7 cara yang kami kongsikan di sini.

#1. Kurangkan makanan manis, cara menurunkan gula darah pada ibu hamil yang paling utama

Tip pertama untuk wanita hamil menurunkan paras gula darah adalah
dengan mengawasi pengambilan makanan yang manis
. Ini merupakan langkah paling penting dan lazim walaupun untuk pesakit diabetes biasa.

Untuk mengelakkan gula darah anda meningkat naik secara mendadak, cuba kurangkan pengambilan makanan manis seperti kuih-muih, kek, minuman manis bahkan gula-gula.

Jika anda mengidam makanan manis,
gantikannya dengan sumber lain seperti buah-buahan.

Namun, anda masih perlu mengawal pengambilan harian agar tidak makan buah secara berlebih-lebihan.

#2. Banyakkan minum air kosong

Tahukah anda
bahawa air kosong tidak mengandungi sebarang kalori.

Selain itu, ia juga mempunyai beberapa khasiat lain yang membantu memastikan keseimbangan dan metabolisme tubuh agar berjalan dengan lancar.

Air kosong
membantu anda mengurangkan keinginan untuk mengambil minuman manis selain mengekalkan diri untuk kekal hidrat.

Pengambilan air putih setiap hari mampu menstabilkan gula darah wanita hamil supaya tidak meningkat naik.

#3. C
ara menurunkan gula darah pada ibu hamil: la
kukan senaman ringan

Tip yang seterusnya bagi menurunkan paras gula darah wanita yang sedang hamil adalah dengan melakukan senaman ringan.

Namun, sebelum melibatkan diri dengan sebarang senaman, dapatkan nasihat daripada doktor terlebih dahulu. Jika doktor membenarkan anda untuk melakukan senaman ringan, barulah anda boleh melakukannya.

S
enaman bukan sahaja membantu mengawal paras gula darah
 tetapi juga memberikan manfaat kepada pernafasan dan peredaran darah.

Cukup sekadar dengan berjalan-jalan di sekitar rumah pada waktu pagi dan petang.

Senaman juga boleh mengurangkan sakit-sakit belakang yang sering terjadi dalam kalangan wanita hamil.

#4. Ambil makanan yang mengandungi probiotik

Makanan yang kaya probiotik atau bakteria baik ini sangat diketahui membantu sistem pencernaan tubuh
. Selain itu, ia juga boleh membantu mengawal paras gula darah dalam tubuh manusia.

Antara jenis makanan yang kaya dengan probiotik adalah seperti yogurt
, keju dan susu.

Namun, ia tidak bermakna bahawa anda boleh mengambilnya tanpa had.

Anda masih perlu mengawal pengambilan harian walaupun ia baik untuk tubuh agar tidak berlaku sebarang komplikasi lain.

#5. Ambil jenis lemak sihat

Tidak semua lemak adalah jenis lemak yang buruk.

Ada jenis lemak sihat dan bermanfaat kepada tubuh
yang disebut sebagai lemak tidak tepu tunggal atau mono.

Antara contoh makanan yang kaya dengan jenis lemak tidak tepu ialah minyak zaitun, minyak kanola, buah avokado, kekacang, biji-bijian
dan juga ikan salmon
.

Kandungan lemak sihat yang diambil ini mampu mengawal paras gula darah sehingga menjauhkan diri kita daripada risiko mendapat penyakit diabetes.

#6.
C
ara menurunkan gula darah pada ibu hamil adalah dengan m
akan oat

Bijirin oat adalah
salah satu jenis makanan yang memiliki indeks glisemik atau GI yang rendah.

Apabila jenis makanan itu rendah GI, maka ia akan mengambil lebih banyak masa untuk dihadam dan membuatkan perut kita berasa kenyang dalam tempoh yang lebih lama.

Pengambilan oat tidak sama dengan pengambilan nasi kerana oat tidak akan meningkatkan kadar gula darah anda.

Jika anda inginkan hidangan oatmeal yang lebih enak dan berkhasiat, tambahkan juga hirisan buah-buahan seperti kekacang, buah pic, pisang dan juga buah beri ke dalam mangkuk oat anda.

#7. Ambil sumber makanan berprotein

Protein juga mampu mengawal kadar gula dalam darah wanita hamil agar ia sentiasa stabil.

Selain itu,
protein juga boleh membuatkan kita berasa kenyang dengan lebih lama.

Antara jenis makanan yang kaya dengan kandungan protein adalah seperti ikan, daging tanpa lemak, ayam, dan juga telur.

Elakkan makanan ini juga!

Selain mengambil beberapa jenis makanan seperti di atas, ada juga beberapa jenis makanan yang perlu dielakkan bagi menurunkan paras gula darah.

Antaranya ialah minuman beralkohol, makanan segera, makanan bergoreng, dan juga makanan yang tinggi kandungan kanji seperti nasi putih dan kentang.

Dengan mengamalkan beberapa cara menurunkan gula darah pada ibu hamil seperti ini, anda bukan sahaja boleh mengelakkan diri daripada mengalami diabetes gestasi, malah risiko beberapa penyakit kronik lain.


Tempoh Selepas Bersalin


5 Cara Mengatasi Insomnia

Insomnia atau masalah tidur malam sering berlaku terutamanya dalam kalangan remaja di bandar. Kehidupan bandar yang semakin aktif pada hari ini membuatkan insomnia semakin berleluasa.

Jika tidak diuruskan, dalam jangka masa panjang, ia boleh menyebabkan tidak cukup tidur kronik yang tentunya memberikan impak pada psikologi dan fizikal. Tanpa tidur yang cukup, otak tidak dapat berfungsi sepenuhnya dan hari-hari yang dijalani menjadi kurang produktif.

Lalu, apa cara untuk mengatasi insomnia? Baca selanjutnya.

1. Elakkan kafein

Sudah tentu! Kafein sebelum tidur perlu dielakkan. Selain membantu mudah tidur, mengambil minuman bergula secara umumnya tidak sihat sebelum tidur.

2. Bangun

Jika anda tidak boleh tidur, daripada terus baring di atas katil, anda boleh bangun dan lakukan aktiviti lain seperti membaca atau mendengar musik yang menenangkan. Elakkan bermain telefon bimbit atau menonton televisyen kerana cahaya akan membuatkan anda lebih segar.

3. Amalkan pemakanan sihat dan senaman

Pemakanan yang sihat dan senaman berkala membantu anda tidur dengan lebih mudah. Terlalu banyak makanan bergula atau bergaram boleh merangsang metabolisme anda, seterusnya mengganggu tidur.

4. Hentikan suara-suara dalaman

Kebiasaannya, anda terlalu banyak berfikir tentang masalah kerja, keluarga atau perubadi. Bahkan berfikir tentang insomnia juga boleh menyebabkan insomnia. Sila ingat bahawa minda yang aktif tidak akan membenarkan badan anda tidur. Cuba hilangkan atau lupakan fikiran tersebut sebelum tidur.

5. Berkongsi

Akhir sekali, jika semua usaha anda masih gagal, kongsikan dengan orang terdekat sama ada keluarga, kawan-kawan atau doktor. Berkongsi masalah boleh membantu fikiran anda untuk lebih tenang. Selain mencari solusi, berkongsi itu sendiri mungkin merupakan solusi kepada insomnia yang anda sedang hadapi.

Hello Health Group
 tidak menyediakan nasihat perubatan, diagnosis atau rawatan.